Gaming pc 3000-3500 euro - Νέα Συστήματα & Αναβαθμίσεις - Insomnia.gr\nΑρχική Forums Hardware Νέα Συστήματα & Αναβαθμίσεις Gaming pc 3000-3500 euro\nGaming pc 3000-3500 euro\nΑπό τον SilverVAR, 16 Αυγούστου 2019 στο Νέα Συστήματα & Αναβαθμίσεις\nΔημοσ. 16 Αυγούστου 2019 (επεξεργασμένο)\nΠοσό που διαθέτουμε : 3000 - 3500 ευρώ\nΑν στη σύνθεση χρειαζόμαστε οθόνη? Αν όχι ποια οθόνη έχουμε και αν σκεφτόμαστε να αγοράσουμε μελλοντικά μια άλλη. Υπάρχει ROG Strix XG32VQ\nΤοποθεσία στην οποία βρισκόμαστε ( για την επιλογή κατάλληλου καταστήματος). Θεσσαλονίκη\nΑν τα κομμάτια που θέλουμε να αγοράσουμε θέλουμε να είναι απο ένα κατάστημα ή επιθυμούμε την αγορά απο διαφορετικά καταστήματα? δεν έχω θέμα\nυπάρχει και sata ssd samsung 970 evo 500gb και hdd 2tb\nΚαλησπέρα! θέλω να φτιάξω ενα pc για φίλο και θα εκτιμούσα την βοήθεια σας!\nμέχρι στιγμής έχω κάνει αυτή την σύνθεση:\nΕπεξ/σία 16 Αυγούστου 2019 από SilverVAR\nΔημοσ. 16 Αυγούστου 2019\nΜητρικη παρε μια κατω απο 300ευρω γιατι δυστηχως δεν ανεβαινουν πολυ οι ryzen.Εχει καλες προτασεις η Gigabyte σε φθηνοτερες x570.Αν θες απο Asus δες την x570 tuf plus.\nCpu ή 3700x θα παρεις αν θες 8πυρηνο ή 3900x. Ο ενδιαμεσος 3800x δεν αξιζει στα χρηματα αυτα.\nΔημοσ. 17 Αυγούστου 2019\nΣε σύστημα 3500k θα έβαζα σίγουρα ένα Seasonic Prime Ultra 850W Titanium (αν και το αντίστοιχο 750άρι θα καλύπτει άνετα το σύστημα).\n1 λεπτό πριν, helicoid είπε\nΚαι τα 2 ειναι αχρηστα για το συστημα αυτο.\nΑν το pc ηταν για επαγγελματικη χρηση τοτε αντε να πεις οκ για τα παραπανω λεφτα.\nΔημοσ. 17 Αυγούστου 2019 (επεξεργασμένο)\nΤο άχρηστο είναι υποκειμενικό. Άλλος θα έλεγε οτι άχρηστη είναι η gpu των €1250 με 11GB (όταν με τα μισά παίρνει υπέραρκετή για 4k gaming την οθόνη του), ή η AIO ψύξη cpu των €170 (όταν με €80 παίρνει αντίστοιχης απόδοσης καλή αερόψυκτρα που θα του βγάλει 30 χρόνια). Ας έχει λοιπόν ο καθένας την γνώμη του.\nΕπίσης, σε overkill σύστημα θα βάλεις και overkill τροφοδοτικό. O OP δεν ζήτησε ούτε vfm, ούτε να του κάνουμε οικονομία. Και η σύνθεσή του είναι κάτω από το ανώτατό του budget, τον παίρνει να πάρει το Prime χωρίς να βγει εκτός budget.\nedit: Αντί για QHD ανάλυση που έχει ο OP έβαλα 4k. Εννοούσα το monitor που ήδη έχει (2560x1440). Στην οποία μια RTX 2080 8GB είναι όντως υπέραρκετή.\nΕπεξ/σία 17 Αυγούστου 2019 από helicoid\n47 λεπτά πριν, helicoid είπε\nΤο άχρηστο είναι υποκειμενικό. Άλλος θα έλεγε οτι άχρηστη είναι η gpu των €1250 με 11GB (όταν με τα μισά παίρνει υπέραρκετή για 4k gaming), ή η AIO ψύξη cpu των €170 (όταν με €80 παίρνει αντίστοιχης απόδοσης καλή αερόψυκτρα που θα του βγάλει 30 χρόνια). Ας έχει λοιπόν ο καθένας την γνώμη του.\nΟταν μιλαμε για gaming pc,το να δωσει καποιος μια περιουσια σε τροφοδοτικο απλα για να λεει οτι εχει πιστοποιηση titanium ναι ειναι πεταμενα λεφτα.\nΕπισης οχι με τα μισα χρηματα δεν παιρνει υπεραρκετη gpu για 4κ. Η 2080ti ειναι η μονη αυτη την στιγμη που θεωρειται η δυνατοτερη και πιο ικανη για 4κ,αλλα ολα τα παιχνιδια δεν μπορει να τα παιξει στα Ultra(φαντασου οι αλλες καρτες με τα μισα χρηματα που λες).\nΤελος ο τιτλος λεει 3000-3500 ευρω,αρα δεν ειναι υποχρεωτικο να φτασει στο budget που εχει βαλει αν δεν χρειαζεται. Βγαινουν και του χρονου νεες καρτες,μπορει να θελει να αλλαξει.\nΕυχαριστώ πολύ παιδιά θα παμε για overkill τελικά\nΕπεξ/σία 17 Αυγούστου 2019 από SilverVAR\n3 λεπτά πριν, SilverVAR είπε\nΕλπίζω το PC αυτό να μην προορίζεται για Fortnite και PUBG. xD\n7 λεπτά πριν, SilverVAR είπε\nΚαλοριζικο και αναμενουμε φωτογραφιες απο το κτήνος\n18 λεπτά πριν, SilverVAR είπε\nΘεωρώ εγκληματικό ότι σε αυτή την τιμή δεν έχει προταθεί μέσα στη σύνθεση ένα UPS και κοιτάτε πως θα εξαντλήσετε το μπάτζετ.\nRyzen 7 3700Χ, MEG ACE X570, Corsair H115i RGB Platinum και τροφοδοτικό Corsair RMx/HX ανάλογα τα γούστα (Gold/Plat) και ΒΑΡΒΑΤΟ UPS. Οτιδήποτε παραπάνω από αυτά είναι σπατάλη χρημάτων για gaming σύστημα. Δεν χρειάζεται ούτε η Crosshair, ούτε ο 3900Χ, ούτε Titanium PSU. Σε RAM μπορούνε να μπούνε και 3200 CL 14 στα 32 GB.\nΕπεξ/σία 17 Αυγούστου 2019 από thetiesthatbind\n1 ώρα πριν, thetiesthatbind είπε\n3 ώρες πριν, SilverVAR είπε\nΕίσαι οικονόμος πάντως, δεν εξάντλησες ολόκληρο το ποσό - άφησες και 0,39€ στην άκρη για ώρα ανάγκης.\n5 ώρες πριν, thetiesthatbind είπε\nΣυμφωνω κι επαυξάνω. Απαραιτητο σ αυτο το μπατζετ ενα UPS και κατα την αποψη μου και μια καφετιερα.\nμπήκε και ups : https://www.skroutz.gr/s/6234081/APC-Back-UPS-1400VA-Schuko.html


Σε κίνδυνο τα ζώα αλλά και οι άνθρωποι | ΣΥΝΕΙΔΗΣΗ\nΣε κίνδυνο τα ζώα αλλά και οι άνθρωποι\nΑσυνείδητοι σκορπίζουν φόλες σε Ν. Φιλαδέλφεια – Ν. Χαλκηδόνα\nΤελευταία υπάρχουν πολλές καταγγελίες, για φόλες σε περιοχές του Δήμου Νέας Φιλαδέλφειας – Νέας Χαλκηδόνας. Πρόκειται για μια εγκληματική συμπεριφορά που αν και αφορά ελάχιστους -θέλουμε να πιστεύουμε -ασυνείδητους, θέτει σε κίνδυνο την ζωή και την ασφάλεια όχι μόνο των τετράποδων φίλων μας, αλλά και των ανθρώπων.\nΣτην ανακοίνωση του δήμου τονίζεται: “Θα πρέπει να γνωρίζουν όλοι, ότι ο νόμος είναι ιδιαίτερα αυστηρός σε όσους βάζουν φόλες και τους τιμωρεί με φυλάκιση και υψηλά χρηματικά πρόστιμα. Όποιος/α έχει πληροφορίες για τέτοιες συμπεριφορές ας μη διστάσει να απευθυνθεί στην αστυνομία. Αυτή η απάνθρωπη και επικίνδυνη πρακτική δεν μπορεί να συνεχίζεται σε μια σύγχρονη και πολιτισμένη κοινωνία.”\nΕτικέτες: Δήμος Ν. Φιλαδέλφειας – Ν. Χαλκηδόναςζώακίνδυνοςφόλες\nΟ δήμος Αγίας Παρασκευής τίμησε τον «Εθνομάρτυρα Ευαγόρα Παλληκαρίδη»\nΤοποθετούνται τα πρώτα δοχεία χωριστής διαλογής απορριμμάτων


Γεννηματά: Δύο χαμένα χρόνια που πήγαν την Ελλάδα πίσω – Cretapost.gr\nHome›ΕΛΛΑΔΑ›Γεννηματά: Δύο χαμένα χρόνια που πήγαν την Ελλάδα πίσω\nΓεννηματά: Δύο χαμένα χρόνια που πήγαν την Ελλάδα πίσω\nΔήλωση για τα 2 χρόνια της Κυβέρνησης ΣΥΡΙΖΑ/ΑΝΕΛ\n• 25.01.17 | 16:20 - Ανανέωση: 25.01.17 | 16:03\n«Αυτή είναι η πραγματική αποτίμηση της διακυβέρνησης των ΣΥΡΙΖΑ/ΑΝΕΛ. μόνιμη επιτροπεία, παράδοση της δημόσιας περιουσίας στους δανειστές» επισήμανε σε δήλωσή της η Φώφη Γεννηματά για τα δύο χρόνια από την εκλογική νίκη του Αλέξη Τσίπρα.\n«Για τους πολίτες εξοντωτικά μέτρα ύψους 12,5 δις ευρώ. Και τώρα ετοιμάζονται για νέα μέτρα μια ακόμη συνθηκολόγηση ηττημένου. Είπαν στους πολίτες: «Έρχεται η Ελπίδα και ήρθε καταιγίδα. Όμως η Ελλάδα μπορεί» συνέχισε στο σκεπτικό της η κυρία Γεννηματά.\nΣτο πλαίσιο αυτό, κάλεσε όλες τις πολιτικές δυνάμεις «να συνειδητοποιήσουν ότι δεν είναι στραβός ο γιαλός, αλλά στραβά αρμενίζουμε. Ότι τα ψέματα έχουν κοντά ποδάρια. Ότι σωτήρες με μαγικό ραβδί δεν υπάρχουν. Ότι η κομματική αλαζονεία και η δίψα για εξουσία δεν λύνει τα προβλήματα αλλά εντείνει τα αδιέξοδα».\nΚαι κατέθεσε τη δική της πρόταση για κυβέρνηση εθνικής συνεννόησης:\n«Μόνο με Εθνική Συνεννόηση, αλλαγή πολιτικής και κοινή προσπάθεια η Ελλάδα θα αφήσει πίσω τον εφιάλτη της κρίσης και θα προχωρήσει μπροστά με αυτοπεποίθηση και αισιοδοξία. Η Δημοκρατική Συμπαράταξη αυτή την πολιτική υπηρετεί. Για να έλθει πραγματικά η ελπίδα στη χώρα και στη ζωή μας».\n23.02.17 | 20:51\nΟυζμπεκιστάν: Έκρηξη σε εργοστάσιο χημικών


Νέο λογαριασμό άνοιξε ο Ολυμπιακός για τους πληγέντες των πυρκαγιών | GoSports.gr\nΝέο λογαριασμό άνοιξε ο Ολυμπιακός για τους πληγέντες των πυρκαγιών\nAugust 3, 2018 Βασίλης Κούρκουλας 57 Views 0 Comments Ολυμπιακός\nΣτο πλευρό όσων επλήγησαν από τις καταστροφικές πυρκαγιές στην ανατολική Αττική συνεχίζει να στέκεται ο Ολυμπιακός.\nΠέρα από την οικονομική προσφορά ενός εκατ. ευρώ από την ΠΑΕ και τον Βαγγέλη Μαρινάκη, οι «ερυθρόλευκοι» γνωστοποίησαν το IBAN λογαριασμού στην Τράπεζα Πειραιώς, για την ανακούφιση των πληγέντων.\nΥπενθυμίζουμε πως πριν λίγες μέρες είχε γνωστοποιηθεί λογαριασμός που ανοίχθηκε στην Εθνική Τράπεζα.\n← Ψηλώνουν οι πυλώνες στην «Αγια-Σοφιά»!\nΜεταγραφικό “μπαμ” με Ιταλό ο Τηλυκράτης Λευκάδας →\nΕΠΟ: Η σημερινή προκλητική επιστολή της ΠΑΕ Ολυμπιακός ξεπέρασε κάθε όριο ανοχής\nFebruary 2, 2018 Βασίλης Κούρκουλας 0\nΠαρελθόν από την τεχνική ηγεσία του Ολυμπιακού ο Τάκης Λεμονής\nJanuary 4, 2018 Άντα Ζιώγα 0


Παγκόσμια Ημέρα Εθελοντή Αιμοδότη 2021: «Δώσε αίμα! Κράτα τον κόσμο ζωντανό» - Health4u\nHome ΑΙΜΑΤΟΛΟΓΙΑ Παγκόσμια Ημέρα Εθελοντή Αιμοδότη 2021: «Δώσε αίμα! Κράτα τον κόσμο ζωντανό»\nΠαγκόσμια Ημέρα Εθελοντή Αιμοδότη 2021: «Δώσε αίμα! Κράτα τον κόσμο ζωντανό»\nΣτον κήπο του Προεδρικού Μεγάρου θα φιλοξενηθεί η φετινή Γιορτή που διοργανώνει το Εθνικό Κέντρο Αιμοδοσίας για την Παγκόσμια Ημέρα Εθελοντή Αιμοδότη.\nH 14η Ιουνίου έχει καθιερωθεί από τον Παγκόσμιο Οργανισμό Υγείας (Π.Ο.Υ.), τον Ερυθρό Σταυρό και την Ερυθρά Ημισέληνο ως η Παγκόσμια Ημέρα του Εθελοντή Αιμοδότη. Την ημέρα αυτή τιμάται, διεθνώς, ο ανώνυμος εθελοντής αιμοδότης και ο αλτρουισμός που επιδεικνύει προσφέροντας δύο πολύτιμα αγαθά χωρίς ανταμοιβή : λίγο από το χρόνο του και μια μικρή ποσότητα από το αίμα που έχει.\nΦέτος το κεντρικό μήνυμα του εορτασμού είναι «Δώσε αίμα! Κράτα τον κόσμο ζωντανό», μήνυμα που εστιάζει στην ενέργεια που φέρνουν οι νέοι στις κοινότητές που ζουν και επισημαίνει τον τρόπο με τον οποίο οι εθελοντές αιμοδότες κρατούν τον κόσμο ζωντανό και τις καρδιές να χτυπούν. Παράλληλα ενισχύει το παγκόσμιο κάλεσμα για την εξεύρεση περισσότερων ανθρώπων που θα δίνουν συστηματικά αίμα, συμβάλλοντας στη βελτίωση της υγείας συνολικά. Ακολουθώντας το φετινό μήνυμα του Παγκόσμιου Οργανισμού Υγείας, το Εθνικό Κέντρο Αιμοδοσίας προβάλλει την συστηματική και όχι μόνο σε περιόδους κρίσης ανάγκη για αίμα και προωθεί την κάλυψη των αναγκών της Ελλάδας σε αίμα από 100% εθελοντική αιμοδοσία.\nΕυγνωμοσύνη για τους εθελοντές αιμοδότες\nΣτην εκδήλωση θα δώσει το παρόν η Α.Ε. Πρόεδρος της Δημοκρατίας Κατερίνα Σακελλαροπούλου, ο Πρόεδρος και τα μέλη του Δ.Σ. του Ε.ΚΕ.Α. καθώς και το εξειδικευμένο προσωπικό που θα οργανώσει την αιμοδοσία. Οι εθελοντές αιμοδότες που έχουν λάβει μέρος στο Εθνικό Πρόγραμμα Εμβολισμών μπορούν να αιμοδοτήσουν εφόσον αισθάνονται καλά, ενώ στην περίπτωση που μετά τον εμβολιασμό παρουσιαστούν τυχόν αντιδράσεις, μπορούν να προσφέρουν αίμα 7 ημέρες μετά την πάροδο των συμπτωμάτων.


Τι περιμένετε, να συναινέσουν οι τράπεζες στις προτάσεις σας και στα αιτήματα των δανειοληπτών όταν τους έχουν ήδη έτοιμους ως πρόβατα προς σφαγή; Έστω κι αν τα δάνεια είναι στα χέρια τους (γιατί εσείς τους τα δώσατε) είναι δυνατόν οι τραπεζίτες να αποφασίζουν στη πατρίδα μας ποιους θα ρίξουν στον Καιάδα, ποιοι θα πεθάνουν και ποιοι θα ζήσουν ως πένητες και άστεγοι;\nΤελικά έχουμε πατρίδα και κυβέρνηση; Ποιοί κυβερνούν αυτόν τον τόπο;\nΤα διαπλεκόμενα αυτά λαμόγια, που αποδεδειγμένα όπως αναφέραμε με στοιχεία στο προηγούμενο άρθρο μας ενέχονται στα μεγαλύτερα οικονομικά σκάνδαλα του Αιώνα; Αυτοί που κατάκλεψαν τα λεφτά όλων των Ελλήνων και του κράτους;\nΑυτοί που θα ‘πρεπε χρόνια τώρα να σαπίζουν στα μπουντρούμια, θα αποφασίσουν για το αν πρέπει τα παιδιά μας να κοιμηθούν στα παγκάκια ή να φύγουν μετανάστες μακριά από τις οικογένειες τους και τη πατρίδα τους;\nΑυτοί που επί δεκαετίες τώρα κλέβουν τα χρήματα μας και τις περιουσίες μας μαζί με τις ζωές μας, φτιάχνοντας τη δική τους ζωή, συνωμοτώντας και κατακλέβοντας τη χώρα, υποθηκεύοντας αυτή και τον λαό μας για τις επόμενες εκατονταετίες, όλοι αυτοί που μετέτρεψαν τη πατρίδα μας σε αποικία χρέους και φέουδο;\nΚύριοι, ποιοι θα τους σταματήσουν αν δεν το κάνετε εσείς που κυβερνάτε τον τόπο έχοντας την δύναμη της εξουσίας στα χέρια σας, να μπείτε στη βουλή να ψηφίσετε τους νόμους αυτούς που μπορούν να τους σταματήσουν επιβάλλοντας εσείς τους όρους;\nΚάθεστε και διαπραγματεύεστε ανθρώπινες ζωές και το μέλλον μας με ποιους, με τους σεσημασμένους οικονομικούς εγκληματίες και λεηλάτες της πατρίδας μας, τι προσδοκάτε απ’ αυτούς;\nΑν όντως έχετε καλές προθέσεις και δεν προσπαθείτε για πολλοστή φορά να κοροϊδέψετε τον λαό, προχωρήστε στην απόρριψη των κατάπτυστων προτάσεων τους, γιατί το μόνο που θα πετύχετε είναι να χρηστείτε οριστικά και επισήμως συνεργοί σ’ ένα ανομολόγητο έγκλημα, σε μια πράξη εσχάτης προδοσίας μη αναστρέψιμη!!!\nΤέλος, παρακολουθώντας καθημερινά τις εκατέρωθεν θέσεις και εξελίξεις και μη θέλοντας να εμπλακούμε πλέον σε αναλύσεις καθώς ήδη έχουμε αναφερθεί εκτενώς σ’ αυτές, θα σας επαναλάβουμε για χιλιοστή φορά:\nΚΥΡΙΟΙ, ΜΠΕΙΤΕ ΣΤΗ ΒΟΥΛΗ & ΨΗΦΙΣΤΕ ΤΟ Ν\_Σ ΠΟΥ ΘΑ ΕΠΙΒΑΛΛΕΙ ΣΤΙΣ ΤΡΑΠΕΖΕΣ ΝΑ ΠΡΟΗΓΟΥΝΤΑΙ ΟΙ ΔΑΝΕΙΟΛΗΠΤΕΣ ΤΩΝ FUNDS ΤΗΣ ΕΞΑΓΟΡΑΣ ΤΩΝ ΔΑΝΕΙΩΝ ΤΟΥΣ ΜΕ ΤΟΥΣ ΙΔΙΟΥΣ ΠΡΟΤΕΙΝΟΜΕΝΟΥΣ ΟΡΟΥΣ! ΜΟΝΟ ΔΙ ΑΥΤΟΥ ΤΟΥ ΤΡΟΠΟΥ ΘΑ ΠΕΙΣΕΤΕ ΤΟΝ ΛΑΟ ΓΙΑ ΤΙΣ ΠΡΟΘΕΣΕΙΣ ΣΑΣ! ΟΛΑ ΤΑ ΑΛΛΑ ΠΟΥ ΚΑΝΕΤΕ ΔΕΝ ΧΡΙΖΟΥΝ ΚΑΝ ΣΧΟΛΙΑΣΜΟΥ, ΑΡΚΕΤΑ ΠΙΑ, ΔΕΝ ΠΑΕΙ ΑΛΛΟ, ΝΤΡΟΠΗ!!!\nΑΥΤΗ ΕΙΝΑΙ & Η ΜΟΝΗ ΛΥΣΗ, Η ΕΠΟΜΕΝΗ ΕΙΝΑΙ ΣΕΙΣΑΧΘΕΙΑ!!!\nΕΠΙΤΕΛΟΥΣ ΑΠΟΦΑΣΙΣΤΕ ΠΟΙΟΙ ΕΙΣΤΕ & ΠΟΙΟΥΣ ΕΚΠΡΟΣΩΠΕΙΤΕ, ΤΟΥΣ ΕΛΛΗΝΕΣ & ΤΗ ΧΩΡΑ ΣΑΣ Ή ΤΟΥΣ ΔΑΝΕΙΣΤΕΣ & ΛΕΗΛΑΤΕΣ ΜΑΣ!!!!!!\nΚύριοι ολοκληρώνοντας, αναρωτηθείτε αν ο Ερντογάν βρισκόταν στη δική σας θέση τι θα έκανε! Η απάντηση και μόνο φτάνει να σας δείξει τον δρόμο οδηγώντας σας στο πάνθεον των μεγάλων ηγετών, σκεφτείτε το, δεν υπάρχει κάτι άλλο να σας πούμε, η απόφαση είναι δική σας!!!


Ενημέρωση Ανακοινώσεις Παραχώρηση ακινήτων στο «Υπερταμείο».\n25 Οκτωβρίου 2018 |12:22\nΣας γνωρίζουμε ότι με την υπ’ αρ. ΥΟΙΚ 0004586ΕΞ2018 απόφαση Υπουργού Οικονομικών (ΦΕΚ 2320/Δ/19.6.2018) το «Υπερταμείο» δεσμεύει υπό την ιδιοκτησία του μεγάλο αριθμό ακινήτων τη ζώνη ευθύνης των Δήμων της Ελλάδας. Από τον έλεγχο που διενήργησε η Δ/νση Περιβάλλοντος Πολεοδομίας και Λειτουργιών Πόλης του Δήμου μας διαπιστώθηκε ότι υπάρχει μεγάλος αριθμός ακινήτων εντός και εκτός σχεδίου του Δήμου μας τα οποία δεσμεύονται.....\nΤ.Κ. 15127 Μελίσσια Μελίσσια, 25 Οκτωβρίου 2018\nΑρμόδιος Υπάλληλος: κ. Σκλήρης Φώτιος,Τηλ: 213-2050027 εσωτ.127, Email:skliris@melissia.gr\nΓια τον πίνακα με τους κτηματολογικούς αριθμούς ΚΑΕΚ και το αρχείο .kml για τον εντοπισμό των ακινήτων αυτών, δείτε τον παρακάτω σύνδεσμο:\nαπό Ιούνιο 2010 επισκέφθηκαν 1213335


Ο έρωτας στα χρόνια του μνημονίου – THE PAPER\nΓράφει η @KatPanagopoulou\nΚάθε φορά που έμπαινα στο Τwitter Παρασκευή βράδυ ή σαββατόβραδο τον έβλεπα να γράφει ασταμάτητα.\nΜία μετά τα μεσάνυχτα, 2, 3 τα χαράματα.\nΈγραφε και μιλούσε με ανθρώπους άγνωστους σ’ αυτόν. Μια μέρα τον ρώτησα: «Έχεις κάτι; Τελευταία δεν βγαίνεις, δεν πολυμιλάμε στο τηλέφωνο, έχεις εξαφανιστεί.\nΚαι τι είναι αυτά που γράφεις ως τα χαράματα στο Τwitter;». «Μπες ένα βράδυ και θα καταλάβεις» μου είπε. Και κατάλαβα.\nΟ Δημήτρης είναι 30 χρονών και τον τελευταίο χρόνο είναι ουσιαστικά άνεργος. Στα χρόνια που προηγήθηκαν ολοκλήρωσε με πολύ καλούς βαθμούς τις σπουδές του, είχε πιάσει δουλειά πριν καν πάρει πτυχίο και στο μεσοδιάστημα άλλαξε δυο-τρεις δουλειές, αφού οι προσφορές που δεχόταν ήταν η μία καλύτερη από την άλλη.\nΤο πρωί εργασιομανία, τα βράδια βόλτες σε hot spot εστιατόρια ή talk of the town μπαρ του Κολωνακίου και τα Σαββατοκύριακα εκδρομές στη Μύκονο, όπου ξύπναγε μεθυσμένος πλάι σε πισίνες.\nΜια μέρα μπήκα αργά τη νύχτα στο Τwitter για να δω γιατί ο φίλος μου έπαθε μετάλλαξη. Και τότε κατάλαβα.\nΣυνομήλικοι που συνομιλούσαν για πολιτική ή φλέρταραν με την ασφάλεια που προσφέρει η απόσταση.\nΟλονύχτιες συζητήσεις για την κρίση, για «τον υπουργό που δεν διώχνει ούτε τους επίορκους καταχραστές», για «τους υποκριτές που κλείνουν δρόμους για να μη μειωθεί ούτε ένα ευρώ ο μισθός τους, όταν εμείς με πτυχία και μεταπτυχιακά δεν μπορούμε να βρούμε μία δουλειά ούτε για 500 ευρώ».\nΗ νέα γενιά εκτονώνεται στο διαδίκτυο. Διαμαρτύρεται. Λέει όλα όσα δεν λένε αυτοί που αυτοδιαφημίζονται ότι «εκπροσωπούν τη νέα γενιά».\nΜιλάει στο διαδίκτυο γιατί δεν έχει λεφτά να βγει. Γιατί δεν θέλει να βγει.\nΔεν θέλει να ερωτευτεί, να κάνει σχέσεις, να επενδύσει συναισθηματικά.\nΓιατί όταν είσαι 30-45 ετών, στην πιο παραγωγική ηλικία, και μένεις χωρίς δουλειά, νιώθεις ότι στη ζωή σου έχει μπει άνω τελεία.\nΌλα όσα σχεδίαζες ή πίστευες στα χρόνια της ευμάρειας ότι θα είχες καταφέρει σε αυτή την ηλικία μένουν ανεκπλήρωτα όνειρα για το μέλλον και δεν σε αφήνουν να ζήσεις το παρόν. Σε κανένα επίπεδο.\nΈνας 35άρης που δεν έχει δουλειά ντρέπεται να ζητήσει από τους γονείς του χαρτζιλίκι για να κεράσει την κοπέλα του ένα ποτό.\nΜία άνεργη γυναίκα 35 ετών δεν σκέφτεται ούτε κατά διάνοια να παντρευτεί και να κάνει παιδιά, διότι γνωρίζει ότι εάν τώρα δεν βρίσκει δουλειά, με ένα παιδί θα είναι δέκα φορές πιο δύσκολο.\nΈνας 30άρης άνεργος βιώνει ως προσωπική αποτυχία την κατάστασή του, χωρίς να μπορεί να καταλάβει ότι δεν ευθύνεται ο ίδιος.\nΈνας άντρας που υποαμείβεται ή που ο εργοδότης του του άλλαξε το ωράριο σε part time δεν σκέφτεται να κάνει σχέση που θα οδηγήσει σε γάμο, αφού βλέπει ότι καλά καλά δεν μπορεί να συντηρήσει τον εαυτό του.\nΜια γενιά ακινητοποιημένη, με πατημένο το pause. Γερασμένη, ανασφαλής, με το διαρκές άγχος της επιβίωσης, μια γενιά που περιμένει.\n«Θα είμαι στο Κολωνάκι από νωρίς, θέλεις να έρθεις;»\n«Άσ’ το μωρέ καλύτερα, δεν έχω όρεξη».\nΜετάφραση: «Δεν έχω λεφτά για εστιατόρια, μπαρ και βόλτες. Δεν έχω διάθεση να ερωτευτώ, δεν νιώθω ότι είμαι διαθέσιμος/η».\nΣτα χρόνια της κρίσης οι ζωές των ανθρώπων προσαρμόστηκαν όχι μόνο οικονομικά αλλά και συναισθηματικά.\nΣίγουρα οι χιλιάδες που συνομιλούν στο Facebook και στο Twitter δεν το κάνουν εξαιτίας της οικονομικής κρίσης. Ο εθισμός στα νέα μέσα έχει ξεκινήσει πολύ πιο πριν, αλλά η κρίση τα κατέστησε και μια διέξοδο.\nΣύμπτωμα της ψηφιακής εποχής, σύμπτωμα όμως και της οικονομικής δυσπραγίας.\nΣυνομιλούν μέσω Facebook, ανταλλάσσουν απόψεις, φωτογραφίες, συναισθήματα. Με την ασφάλεια όμως πάντα που προσφέρει η απόσταση. Μιλάνε με αγνώστους στους οποίους δεν ντρέπονται να πουν ότι είναι άνεργοι, ανοίγονται εκ του ασφαλούς και φλερτάρουν πληκτρολογώντας.\nΑκόμα και οι παντρεμένοι, όπως μου λέει ιδιωτικός ερευνητής, απατούν φλερτάροντας πια μέσα από τα social media, «πού λεφτά για μπαρ, εστιατόρια κ.λπ.».\nΤα λένε όλα τα νούμερα\nΟι αριθμοί είναι αμείλικτοι. Σύμφωνα με την ΕΛΣΤΑΤ, κάθε μέρα του Ιανουαρίου επιπλέον 3.500 άνθρωποι άνοιγαν την πόρτα της ανεργίας.\nΑλλά και όσοι ακόμα δουλεύουν, καθυστερούν να πληρωθούν, υποαμείβονται, εργάζονται με εκ περιτροπής ωράριο.\nΟι γάμοι όλο και μειώνονται (σύμφωνα με την ΕΛΣΤΑΤ, μέσα σε δύο μόλις χρόνια, από το 2009 έως το 2011, καταγράφηκαν 4.113 λιγότεροι γάμοι), τα διαζύγια και οι γεννήσεις το ίδιο (σύμφωνα με στοιχεία που ανακοίνωσε τον Μάρτιο το Πανεπιστήμιο Αθηνών, το 2012 καταγράφηκαν 10.000 έως 15.000 λιγότερες γεννήσεις σε σχέση με το 2011).\nΖευγάρια που αναγκάζονται να μένουν στο σπίτι των γονιών τους ή που συζούν απλώς και μόνο για να μοιράζονται τα έξοδα.\nΝέοι που δεν τολμούν να δημιουργήσουν οικογένεια εξαιτίας του φόβου των περικοπών και της ανεργίας.\nΣε αυτό το σκηνικό, με το ασπρόμαυρο φόντο της κρίσης, ελάχιστη διάθεση μένει για ουσιαστικές σχέσεις και έρωτα.\nΓκρίνια, παράπονα, ψυχολογική κούραση, μιζέρια, αίσθηση αδικίας. Σύμφωνα με έρευνα της Εταιρείας Μελέτης Ανθρώπινης Σεξουαλικότητας, η οποία διεξήχθη σε συνεργασία µε την ALCO, τα έντονα οικονομικά προβλήματα έχουν επηρεάσει αρνητικά και καταλυτικά τη σεξουαλική ζωή, µε το 76% να δηλώνει μειωμένη ερωτική διάθεση, µε παράλληλη μείωση των σεξουαλικών επαφών κατά 62%!\nΆλλη έρευνα της Εταιρείας Μελέτης Ανθρώπινης Σεξουαλικότητας έδειξε πτώση κατανάλωσης στα «χάπια του έρωτα» κατά 64% στα δυτικά προάστια και κατά 21% στα βόρεια.\nΑν πιστέψω και τον Προυστ ότι «στον έρωτα αντικατοπτρίζεται η κοινωνία», τότε το σκηνικό γίνεται πραγματικά τρομακτικό… «Να έρθω από κει;» τον ρωτάω.\n«Θα σου χαλάσω το βράδυ, μόλις τελείωσα τη δουλειά, ακυρώθηκε μια συμφωνία, χάσαμε χρήματα κι έχω πολλά νεύρα, δεν φταις εσύ, δεν έχω διάθεση για τίποτα».\nΚλείνω το τηλέφωνο. Ανοίγω τον υπολογιστή.\n*Το κείμενο δημοσιεύτηκε στη freesunday\nΓράφει η… @katerinamega Μέσα Κοινωνικής Δικτύωσης: Τι φύλο είναι; Τσακαλώτος: Δεν υπάρχει λόγος ύπαρξης της Αριστεράς, αν εφαρμόσει το μέηλ Χαρδούβελη


CyberGoulion, ο τελευταίος blogger: Ιανουαρίου 2009\nΜετέωρα. Σήμερα. Τελικά δεν τελείωσε ακόμη ο χειμώνας!\nείπε ο Cybergoulion κατά τις 15:49 5 σχόλια:\nΤί θα γίνει ρε Πετρούλα; Θα βρέξει;\nΤελικά τι θα γίνει; Θα πάρει καμιά απόφαση; Θα βρέξει ή δε θα βρέξει, να ξέρουμε κι εμείς τι θα κάνουμε! Επειδή ως γνωστόν οι τοπογράφοι είναι σαν τα σαλιγκάρια, βγαίνουν μετά τη βροχή, αλλά επίσης και σαν τις γάτες από την άποψη ότι προσπαθούν να αποφύγουν να βραχούν αν μπορούν να κάνουν κι αλλιώς!\n(βλέπω αυτό να γίνεται το καινούριο μου avatar μέχρι να έρθει ή άνοιξη!)\nείπε ο Cybergoulion κατά τις 00:26 2 σχόλια:\n-Γιατί τις λέμε κινητοποιήσεις, αφού έχουν ακινητοποιήσει τα πάντα;\n-Οι φορτηγατζήδες που δε μπορούν να δουλέψουν, θα κλείσουν κι αυτοί τους δρόμους όταν φύγουν οι αγρότες για να ζητήσουν αποζημιώσεις;\n-Με τη μείωση των μετακινήσεων, θα μειώθηκε και η κατανάλωση καυσίμων. Δεν τα αυξάνετε καλού κακού να βγάλετε τη χασούρα;\n-Γιατί άλλοι αγρότες τρέχουν στου διαόλου τ'αμπέλια να κλείσουν τους δρόμους κι άλλοι κλείνουν τη διασταύρωση έξω από το χωριό τους που έχει κι άλλους 5 δρόμους για να το παρακάμψεις; Βαριούνται;\n-Οι Αθηναίοι γιατί διαμαρτύρονται, δε μπορούνε να πάνε στην Αράχωβα;\n-Τα σχολεία γιατί δεν κλείνουν; Αυτό είναι σκάνδαλο, πως θα πάνε οι μαθητές στα σχολεία με τους δρόμους κλειστούς;\n-Οι μοδίστρες πως πάνε στο γραφείο τους; Επειδή είναι της κτηνοτροφίας τις αφήνουν να περνάνε (βοσκέ);\n-Πενήντα αγρότες να ρωτήσεις, εξήντα διαφορετικά αιτήματα θα ακούσεις. Αυτή είναι η αποτυχία της κοινής αγροτικής πολιτικής που λένε στην τιβί;\n-Οι ΠΑΟΚτζήδες γιατί δεν είναι φέτος στα μπλόκα να υποστηρίξουν πάλι τους αγρότες;\n-Τα μπλόκα είναι περιοδικό φαινόμενο. Βρε λες να πάνε τέτοια εποχή επειδή δεν έχουν δουλειά στα χωράφια και τους τα πρήζουν οι γυναίκες τους που τρέχουν στα καφενεία;\n-Δώστε λεφτά στους πελάτες μου να έχουν να με πληρώνουν! Όχι τίποτα άλλο, εγώ δεν έχω και τι να κλείσω...\nείπε ο Cybergoulion κατά τις 20:44 8 σχόλια:\nΟ Κουρσό στο διαδίκτυο\nΕπιτέλους! Μετά από αρκετό καιρό που το συζητούσαμε, τελικά έπεισα τον αγαπητό μου μέντορα και σκιτσογραφικό καταλύτη Κουρσό, να ξεκινήσει το δικό του blog. Καιρός να δείτε και έναν επαγγελματία επί το έργο! Μπείτε λοιπόν στο blog του, σημειώστε το, παρακολουθήστε το και είμαι σίγουρος ότι δε θα το μετανιώσετε. Και μια που είναι νέος blogger, μια μικρή ενθάρρυνση ποτέ δεν έβλαψε κανένα, αφήστε του κανένα σχόλιο για να τον καλωσορίσετε και να τον παρακινήσετε να γράφει συχνά (αλλιώς θα αναγκαστώ να τον στείλω στο πληκτρολόγιο με το δικράνι, χεχε!). Η διεύθυνση όπου θα έχετε το νου σας λοιπόν από εδώ και πέρα είναι η παρακάτω:\nΠείτε το και στους φίλους σας...\nείπε ο Cybergoulion κατά τις 23:54 1 σχόλιο:\nΕτικέτες: σκίτσα, blogging\nΌχι για μένα, για τη φουκαριάρα τη μάνα μου!\nείπε ο Cybergoulion κατά τις 14:04 1 σχόλιο:\nΗ ταινία που περιμένω πως και πως φέτος:\nΠρώτη φορά είχα συναντήσει τη φράση στο παιχνίδι που βλέπετε απκάτ, το σωτήριον έτος 90 παρά κάτι και μου είχε κάνει εντύπωση. Και δεν υπήρχε ούτε καν η υποψία του internet τότε να το ψάξω...\nΠολλά χρόνια αργότερα, έμαθα σε τι αναφερόταν.\nΚατά πολλούς το καλύτερο μίκυμάου (graphic novel) όλων των εποχών, δημιουργία των Alan Moore και Dave Gibbons. Την ταινία υπογράφει ο σκηνοθέτης των 300 Zack Snyder το οποίο σας άρεσε, δε σας άρεσε, κατά γενική ομολογία ήταν ίδιο με το comic (με λίγη σάλτσα στην υπόθεση) και από ότι έχω δεί μέχρι τώρα αυτό το δρόμο έχει ακολουθήσει μέχρι στιγμής και με τη νέα του δημιουργία με όσες σκηνές έχω δει να είναι λες και είναι ατόφιες βγαλμένες από το comic. Η υπόθεση εξελίσεται σε ένα εναλλακτικό 1985 υπό την απειλή του πυρηνικού ολέθρου, όπου ο κόσμος έχει ήδη ζήσει και απορρίψει τους ηπερήρωες και περιστρέφεται γύρω από τις δολοφονίες κάποιων από αυτούς και το λόγο για τον οποίο γίνονται. Δυνατοί χαρακτήρες, εκπληκτική υπόθεση, απροσδόκητο τέλος. Τι άλλο να ζητήσεις; Μόνο υπομονή μέχρι τις 3 Ιουνίου...\nΥ.Γ.: Μια που είμαι στα κινηματογραφικά, αν δεν έχετε δει ακόμη το Twilight, σας συνιστώ ανεπιφύλακτα να μην το δείτε εκτός αν είστε γυναίκα, σας αρέσει ο Ξανθόπουλος και δε σας πειράζει να ασελγούν ασύστολα στο μύθο του βρυκόλακα. Μπορεί και να επεκταθώ...\nείπε ο Cybergoulion κατά τις 13:00 9 σχόλια:\nΟ γαζωμένος αετός\nΟ ΟΗΕ έτσι κι αλλιώς αετό πετάει.\nΕίπα να κάνω και κάτι με γαργάρα, αλλά θα έβγαινε πολύ αηδία.\nΓρήγορο μεν, πρόχειρο ελπίζω όχι!\nείπε ο Cybergoulion κατά τις 20:55 7 σχόλια:\nΕτικέτες: σκίτσα, top post\nΧιόνια και λάσπες!\nΝα! για κάτι τέτοια ήθελα να γίνω τοπογράφος...\nείπε ο Cybergoulion κατά τις 23:31 3 σχόλια:\nΕτικέτες: βίντεο, τοπογραφία\nΟ Καραγκιόζης δημοσιογράφος (θέατρο σκιών)\nΑγωγή, υπέβαλε σε γνωστό δημοσιογράφο ο δημοφιλής πρωταγωνιστής του θεάτρου σκιών κύριος Καραγκιόζης Καραγκιοζόπουλος. Σε δήλωση του στους υπόλοιπους δημοσιογράφους ο κύριος Καραγκιόζης είπε μεταξύ άλλων ότι κανένας δεν μπορεί να προσβάλει τις μάχες του για την επιβίωση τη δική του και της οικογένειας του σε μια οικονομική συγκυρία τον τελευταίο αιώνα που η χώρα μας περνάει κρίση, καθώς και τους αγώνες που έχει δώσει σα γνήσιος πατριώτης κόντρα στην καταπίεση του σαραγιού, παρομοιάζοντας τον και χρησιμοποιώντας το όνομα του για να χαρακτηρίσουν τον οποιοδήποτε τυχάρπαστο Βεζύρη. Επίσης τόνισε ότι δεν υπάρχει άνθρωπος που να μπορεί να τον κατηγορήσει για κομπιναδόρο και ότι το θέμα που δημιουργήθηκε με την πολυτελή του κατοικία, οφείλεται στο ότι κάποιοι φωτογράφησαν το μπερντέ ώστε να φαίνεται η παράγκα μαζί με το Σαράι. Στο πλευρό του στάθηκαν η σύζυγος του Αγλαΐα και οι μεγάλοι του γιοί Κολητήρι και Κοπρίτης, ενώ ο μικρός Πιτσικόκος με την αυτοσχέδια σφεντόνα του πετούσε πέτρες στο Βεληγκέκα παριστάνοντας ότι κυνηγάει τσόνια. Θορυβημένος από την εξέλιξη εμφανίστηκε ο φίλος του Χατζηαβάτης που προσπαθούσε να συμβιβάσει τις δύο πλευρές καθώς και το Μπαρμπαγιώργο που στο μεταξύ είχε πηδήξει τη μάντρα και προσπάθησε να μπει στα στούντιο του σταθμού κραδαίνοντας τη γκλίτσα του. Από το πρωί εξάλλου αναλύει την κατάσταση και το πως οδηγηθήκαμε μέχρι εδώ σε όλες τις σοβαρές κοτετσάδικες εκπομπές ο σιορ Διονύσιος, ενώ ο Εβραίος δεν μπόρεσε να παρασταθεί διότι τον πήρανε φαντάρο στους απελευθερωτικούς αγώνες του Ισραήλ. "Ουίτ τριαλαριλαρό" δήλωσε ο Μορφονιός.\nΓια το cybergoulion.blogspot.com... Σταύρακας!\nείπε ο Cybergoulion κατά τις 16:15 5 σχόλια:\nΕτικέτες: κράξιμο, ότι να'ναι, top post\nΝιου γίαρ ρεζολούσιονς\nMια που βλέπω και πάλι μια ενεργοποίηση της "μπλογκόσφαιρας" μετά την έλευση του καινούριου έτους, ας ενεργοποιήσω και πάλι το δικό μου. Χρόνια πολλά λοιπόν σε όλους καλή χρονιά και ευτυχισμένος ο καινούριος χρόνος, υγεία, αγάπη και ευτυχία σε όλους!\nΤι; Ακόμη εδώ είστε; Δε σας πήρα κάτι, λυπάμαι, μπορείτε να πηγαίνετε! Στο κάτω κάτω κι εσείς με άδεια χέρια ήρθατε! Τώρα θα μου πεις, δε μπορεί να τη βγάλω έτσι με ευχές αντάξιες υποψήφιας καλλιστείων, μπορώ; Άντε ας γράψω κάτι παραπάνω μέρες που είναι, χιονίζει κιόλας, έτσι κι αλλιώς και που ήρθα στο γραφείο δε χάζεψε να περάσει και κανένας με αυτό τον καιρό. Όχι ψέματα, με πήρε ένας στις δύο του μηνού να με ρωτήσει πότε θα ανεβούμε σε ένα ορεινό χωριό της περιοχής να μετρήσουμε κάτι οικόπεδα. Θα ήταν ενδιαφέρον βέβαια να ψάχνω τα σύνορα με ένα μέτρο χιόνι, αλλά του είπα καλύτερα να πάμε αφού ξυπνήσουν οι αρκούδες, μην τις ξυπνάμε χειμωνιάτικα. Η αλήθεια είναι ότι δεν έχω και πολύ όρεξη για πανυγηρικό post με όλα αυτά που γίνονται στον κόσμο. Όχι ότι με επηρεάζουν άμεσα, έτσι κι αλλιώς είμαι αισιόδοξος άνθρωπος και έχω έρθει στον κόσμο αυτό για να κάνω την πλάκα μου όσο περισσότερο καιρό μπορέσω. Δε βγαίνει τίποτα να με παίρνει από κάτω με το κάθε τι που γίνεται στον κόσμο. Ούτε βγαίνει κάτι να παίρνω τους δρόμους και να διαδηλώνω για το αυτονόητο χωρίς να έχω ιδέα για το τι υποτίθεται ότι πρεσβεύω και σε ποιούς τα χώνω χωρίς ίχνος αυτόνομης σκέψης. Είδα διαδήλωση στα Τρίκαλα να σταματήσει ο πόλεμος στη λωρίδα της Γάζας και χάζεψα. ΟΚ, κι εγώ μέσα είμαι, κρίμα να σφάζονται τόσος κόσμος, αλλά κάθε λαός με τα έθιμα του. Αυτοί μαλώνουν εκεί τουλάχιστον τριάντα χρόνια πριν γεννηθώ. Δε είναι ότι δεν έχω άποψη ή ότι δε με νοιάζει ή ότι δεν πρέπει να γίνει κάτι, αλλά ο μαλάκας που βγαίνει στον τραπεζόδρομο της Ασκληπειού και φωνάζει, σε ποιόν τα λέει και τι ακριβώς πετυχαίνει, πείτε μου γιατί θα χαζέψω! Αυτό όμως που μου χάλασε τη διάθεση είναι η σημερινή επίθεση στους αστυνομικούς και οι αντιδράσεις από διαφόρους. Σε τι σκατά μεταλλάσσεται ο Έλληνας; Ανάλογα με το που είναι ταγμένος ο καθένας βλέπει "προσπάθεια κατάλυσης του κράτους", "ανικανότητα της κυβέρνησης", "ένα γουρούνι λιγότερο", "ανάγκη για περισσότερη καταστολή", "προβοκάτσια", "αργανωμένο σχέδιο αποσταθεροποίησης της κυβέρνησης" και της ψωλής του το χαβά... Εγώ αυτό που βλέπω είναι ότι ένα παιδάκι που η μόνη του διαφορά με το Γρηγορόπουλο ήταν 5-6 χρόνια και δυό πήχες ύφασμα μπλε, πλήρωσε το ότι κάποιος την είδε κριτής πέρα και πάνω από νόμους και τον έκρινε για πράξεις που πιθανότατα δεν έκανε με τον πιο απόλυτο τρόπο. Ακριβώς δηλαδή (ακριβώς όμως αν το δεις έτσι) η ίδια περίπτωση με αυτή που έβγαλε στους δρόμους το πανελλήνιο πριν ένα μήνα. Οπότε καταλήγουμε ότι η καλύτερη ευχή που μπορούμε να δώσουμε ο ένας στον άλλο είναι αυτή:\nΜας εύχομαι καλά μυαλά για το νέο έτος! Και όχι μόνο αυτό, γιατί οι περισσότεροι έχουν μυαλά με δυνατότητες, αλλά να τα βάλουμε και να δουλέψουν λίγο. Αφού δεν ασχολείται κανείς να μας τα βάλει μπροστά ήρθε ο καιρός να τους βγάλουμε μόνοι τη ζελατίνα της συσκευασίας που φρόντισε το σχολείο να αφήσει άθικτη για να μη χαθεί η αξία σαν καταναλωτικό αγαθό και τα ΜΜΕ να μας πείσουν ότι αν βγάλουμε θα χαθεί η εγγύηση και να τα βγάλουμε για ροντάρισμα. Θα λερωθούν λίγο, μπορεί να γδαρούν και τα πράγματα που θα καταλάβουμε έχουν τη δυναμική να μας στεναχωρήσουν, αλλά στην τελική κάθε μηχάνημα που κάνει τη δουλειά για την οποία φτιάχτηκε και συντηρείται σωστά δεν παθαίνει τίποτα. Άσε που αν έχεις άποψη δική σου δε χρειάζεται κάθε τρεις και λίγο να παίρνεις μεταχειρισμένη...\nΑυτό εύχομαι λοιπόν. Υγεία, τύχη (γιατί εδώ που φτάσαμε είναι θέμα τύχης να τη βγάλεις καθαρή), ενημέρωση (πραγματική και σφαιρική), λίγο παραπάνω σκέψη κάθε μέρα και λίγο πιο πολύ ομόνοια με τους συνανθρώπους μας. Άντε, μπας και τη βγάλουμε και φέτος!\nΥ.Γ. Και να μη ξεχνάμε πως όσο και να προσπαθούν να μας πείσουνε, δε φταίμε εμείς για όλα τα κακά του κόσμου. Φταίμε μόνο για αυτά τα οποία μπορούμε να κάνουμε κάτι...\nΥ.Γ.2. Χμμ... για χαβαλέ το ξεκίνησα και μου βγήκε φιλοσοφικό! Δε θα το ξανακάνω το υπόσχομαι!\nείπε ο Cybergoulion κατά τις 20:00 3 σχόλια:


Δημήτρης Μαραμής live στη Λάρισα | larissanet.gr - H Νέα Εφημερίδα της Λάρισας\nΈξοδος » Δημήτρης Μαραμής live στη Λάρισα\nΔημήτρης Μαραμής live στη Λάρισα\nΗμερομηνία: 22 Δεκεμβρίου 2016, 10:28 Κατηγορία: Έξοδος\nΟ καταξιωμένος συνθέτης Δημήτρης Μαραμής παρουσιάζει στο Λίντο, την Πέμπτη 22 Δεκεμβρίου 2016, στις 21.00, δύο σημαντικούς κύκλους τραγουδιών του με δύο νέους ταλαντούχους ερμηνευτές τους Βασίλη Κούρτη και Ελένη Δημοπούλου.\nΟ “Σκοτεινός Έρωτας” έχει θεωρηθεί από έγκυρους μουσικοκριτικούς κλασικό έργο στο είδος του, με κύριο χαρακτηριστικό την εμπνευσμένη μελωδικότητα των τραγουδιών. Ο ομώνυμος δίσκος “Σκοτεινός Έρωτας”, σε ερμηνεία Μάριου Φραγκούλη, ταξίδεψε σε πολλές μουσικές σκηνές διεθνώς και παραμένει σταθερά στο ρεπερτόριο του διεθνούς crossover τενόρου. Κομμάτι του “Σκοτεινού Έρωτα” έχει ερμηνεύσει η Μαρία Φαραντούρη με την ελληνοαμερικανίδα σοπράνο Lina Orfanos στο δίσκο Ay Amor. Τέλος, ξαναεκδόθηκε το 2015 σε διασκευή παιδικού βιβλίου-cd με τον τίτλο “Ο Μαγικός κόσμος του Φεδερίκο” με ερμηνευτή το Θοδωρή Βουτσικάκη κι έλαβε βραβείο καλύτερου παιδικού βιβλίου-cd, ibBy. Το έργο έχει αποσπάσει διθυραμβικές κριτικές.\nΗ δημιουργία του κύκλου ξεκίνησε με αφορμή τα “Σονέτα του Σκοτεινού Έρωτα”, το κύκνειο άσμα του ποιητή Φεδερίκο Γκαρθία Λόρκα. Κοινή θεματική των ποιημάτων αυτών είναι η μυστικιστική και ενίοτε τραγική πλευρά του οικουμενικού αισθήματος που λέγεται έρωτας. Ποιήματα “απίστευτης ωραιότητας”, όπως τα χαρακτήριζε ο Πάμπλο Νερούδα. Στα ποιήµατα αυτά ο έρωτας έχει αποδοθεί με τόσο αιθέριους και ταυτοχρόνως τόσο γήινους τόνους, ώστε ποτέ άλλοτε στη νεότερη ποίηση δεν έσμιξαν τόσο ταιριαστά το πάθος με την απώλεια, η ευτυχία με το πένθος, η σάρκα με τον ουρανό.


Ρυζόγαλο Αρωματισμένο με Λικέρ Μαστίχα ( χωρίς αυγά) - Elena's Cooking\nΡυζόγαλο Αρωματισμένο με Λικέρ Μαστίχα ( χωρίς αυγά)\n1. Ξεπλένεις το ρύζι σε ένα σουρωτήρι και το βάζεις να βράσει με 1 κούπα νερό και μια πρέζα αλάτι. Το παρακολουθείς για να μην καει το ρύζι γιατί σε λίγη ώρα θα απορροφήσει το νερό.\n2. Ξεχωρίζεις μισή κούπα γάλα και σε μια αντικολλητική κατσαρόλα βράζεις το υπόλοιπο γάλα με την ζάχαρη και το σφηνάκι της μαστίχας. Μόλις διαλυθεί η ζάχαρη στο γάλα και ζεσταθεί καλά το γάλα, ρίχνεις μέσα σε αυτό το βρασμένο ρύζι και συνεχίζεις το βράσιμο σε σιγανή φωτιά όμως για ακόμα 10 λεπτά. Ανακατεύεις διαρκώς για να μην κολλησει το ρύζι.\n3. Διαλύεις το κορν φλάουρ στο κρύο γάλα που έχεις κρατήσει και το ρίχνεις στο ζεστό γάλα. Ανακατεύεις γρήγορα να πήξει το μίγμα, εκτός φωτιάς και στην συνέχεια το μοιράζεις σε 4-5 μπολάκια.\nΑν θέλεις πασπαλίζεις με κανέλλα!\nγάλα, ζάχαρη, ρύζι\nΣπιτικό τυρί, με 2 υλικά\nΒασικές συνταγές May 02, 2019\nΓλυκά January 27, 2017


ΜΙΛΑΣ ΕΛΕΥΘΕΡΑ : Θωρηκτό Αβέρωφ: Ποιοι και γιατί θα το υποδεχτούν στα Ναυπηγεία Σκαραμαγκά\nΘωρηκτό Αβέρωφ: Ποιοι και γιατί θα το υποδεχτούν στα Ναυπηγεία Σκαραμαγκά\n25/04/2017 | 08:24\nΤο Θωρηκτό Αβέρωφ αύριο θα μπει στα Ναυπηγεία Σκαραμαγκά για επισκευές. Όπως λένε οι πληροφορίες του Militaire.gr οι εργαζόμενοι δεν θα το υποδεχτούν μόνοι τους. Μαζί τους θα ΄ναι ο ΥΕΘΑ Πάνος Καμμένος και οι Αρχηγοί ΓΕΕΘΑ και ΓΕΝ. Γιατί;\nΗ απόφαση για να γίνουν οι επισκευές στον Σκαραμαγκά ήταν μονόδρομος αλλά και “αίτημα” των εργαζομένων που είχε εκφραστεί και μέσω του Militaire.gr. Όμως την ίδια ώρα βρίσκεται σε εξέλιξη και η δικαστική διαμάχη της τελευταίας ιδιοκτησίας των Ναυπηγείων Σκαραμαγκά του Ισκαντάρ Σάφα, με το ελληνικό δημόσιο και την κυβέρνηση.\nΠρόσφατα η ιδιοκτησία με μια σκληρή ανακοίνωσή της κατηγορούσε την κυβέρνηση ότι δεν τήρησε τους όρους της συμφωνίας που προέβλεπε μόνο την ολοκλήρωση του προγράμματος υποβρυχίων. Είναι γνωστό ότι το ΠΝ εξακολουθεί να στηρίζει το Ναυπηγείο Σκαραμαγκά με επισκευές πλοίων του Στόλου. Και καλά κάνει.\nΗ απόφαση για τις επισκευές του Θωρηκτού Αβέρωφ,αποτελούν μία κίνηση μήνυμα προς τη πλευρά Σάφα,η οποία όμως δεν ξέρουμε αν είναι αρκετή. Σύντομα αναμένεται η απόφαση της διεθνούς διαιτησίας στην οποία έχει προσφύγει η πλευρά Σάφα.\nΑν δεν κινητοποιηθούν κάποιοι από τον ελληνικό ιδιωτικό τομέα βιώσιμη δεν μπορεί να υπάρξει.


Μεγάλη ανησυχία έχει προκαλέσει στους ειδικούς αλλά και στην κυβέρνηση η εμφάνιση της νοτιοαφρικανικής μετάλλαξης του κορωνοϊού στη χώρα μας. Οι ειδικοί προειδοποιούν ότι στέλεχος της νοτιοαφρικανικής μετάλλαξης μεταδίδεται ταχύτατα ενώ εκφράζουν την ανησυχία τους ότι τα εμβόλια που έχουν αναπτυχθεί ίσως να μην προσφέρουν ικανοποιητική προστασία από τη μετάλλαξη της Νότιας Αφρικής.\nΤο πρώτο κρούσμα με της νοτιοαφρικανικής μετάλλαξης στη χώρα μας ανιχνεύτηκε την Κυριακή 31 Ιανουαρίου σε έναν 36χρονο ιερέα, ο οποίος είναι προσωπικός διάκονος του Μητροπολίτη Νεαπόλεως και Σταυρουπόλεως κ. Βαρνάβα στη Θεσσαλονίκη. Σημειώνεται ότι ο ίδιος ιερέας είχε νοσήσει με κορονοϊό πριν από δύο μόλις μήνες, ωστόσο αυτό δεν εμπόδισε το νοτιοαφρικανικό στέλεχος να τον προσβάλει.\nΤη Δευτέρα 1 Φεβρουαρίου σύμφωνα με πληροφορίες του ethnos.gr θετικός φαίνεται ότι εντοπίστηκε και δεύτερος ιερέας της Ιεράς Μητρόπολης Νεαπόλεως και Σταυρουπόλεως, ο οποίος λειτουργεί σε ιερό ναό στην περιοχή του Κορδελιού, του Δήμου Κορδελιού - Ευόσμου. Για το λόγο αυτό έχει προγραμματιστεί από τον ΕΟΔΥ η διενέργεια μαζικών rapid tests για την Τρίτη 2 Φεβρουαρίου, στην πλατεία του Ευόσμου, προκειμένου να εντοπιστούν τυχόν και άλλα θετικά κρούσματα με τη μετάλλαξη. Την ίδια στιγμή, μαζικά τεστς διενεργούνται από το πρωί της Δευτέρας στο Δήμο Νεάπολης – Συκεών, όπου εντοπίστηκε το πρώτο θετικό κρούσμα στη χώρα μας με το μεταλλαγμένο στέλεχος.\nΤα τελευταία 24ωρα οι ειδικοί λοιμωξιολόγοι προειδοποιούν για την επικινδυνότητα της νοτιοαφρικανικής μετάλλαξης. Ο λοιμωξιολόγος, Νίκος Σύψας, μιλώντας στον ΣΚΑΙ σημείωσε ότι η συγκεκριμένη μετάλλαξη μολύνει περισσότερο (όπως και εκείνες της Βρετανίας και της Βραζιλίας) ενώ προειδοποίησε ότι «για τη μετάλλαξη της Αφρικής υπάρχουν ισχυρότατες ενδείξεις ότι τα εμβόλια είναι λιγότερο αποδοτικά». Στη συνέχεια υποστήριξε ότι εάν τελικά επικρατήσει η μετάλλαξη στην Ελλάδα θα επιστρέψουμε στην εποχή της Γουχάν. «Εάν, λόγου χάρη, επικρατήσει το στέλεχος της Νότιας Αφρικής στην Ελλάδα, η νόσηση δεν μας καλύπτει, έχουμε έναν νέο ιό και τα εμβόλια δεν μας καλύπτουν», ξεκαθάρισε.\nΑπό την πλευρά του ο Επίκουρος Καθηγητής Κλινικής Ιολογίας - Βιολογίας Εξωκυττάριου Χώρου της Ιατρικής σχολής του Πανεπιστημίου Κρήτης, Αλέξανδρος Ζαφειρόπουλος μίλησε στο ethnos.gr για τις μεταλλάξεις και υποστήριξε ότι η νοτιοαφρικανική είναι ιδιαίτερα ανησυχητική. «Δεδομένα δείχνουν ότι έχει την δυνατότητα να διαφύγει την προστασίας που προσφέρουν κάποια από τα νέα εμβόλια. Είναι πολύ σημαντικό να υποστηριχθεί η προσπάθεια που ξεκίνησε τον Ιανουάριο στην χώρα για την επιστράτευση της ανάλυσης ιικών γονιδιωμάτων στην επιδημιολογική επιτήρηση της χώρας, Η αναγνώριση των νέων στελεχών του ιού που εμφανίζονται στον πληθυσμό μας θα μας επιτρέψει να λάβουμε εγκαίρως αποτελεσματικότερα μέτρα ώστε να εμποδίσουμε την διασπορά εντός των τειχών».\nΟ κ. Σύψας σημείωσε ότι δύο μεγάλες κλινικές μελέτες της Johnson και της Novamax που γίνονται στη Νότιο Αφρική έδειξαν με μεγάλη σαφήνεια ότι το εμβόλιο είναι πολύ λιγότερο αποτελεσματικό. «Συγκεκριμένα αυτά τα δύο εμβόλια είναι περίπου 90% στην Αγγλία και Βόρεια Αμερική και 50% ή και κάτω από 50% στην Νότιο Αφρική. Άρα μιλάμε για μεγάλη πτώση αλλά παρ' όλα αυτά κάπως προστατεύουν», είπε χαρακτηριστικά στον ΣΚΑΙ.\nΣύμφωνα με το BBC, οι ειδικοί επισημαίνουν ότι ακόμα και στην απευκταία περίπτωση που τα εμβόλια δεν αποδειχθούν ιδιαίτερα αποτελεσματικά απέναντι στη συγκεκριμένη μετάλλαξη, ή απέναντι σε κάποια άλλη), έχουν αναπτυχθεί με τέτοιο τρόπο, που είναι ζήτημα εβδομάδων ή μηνών να επανασχεδιαστούν και να τροποποιηθούν καταλλήλως.\nΘεοδωρίδου: Αποτελεσματικά τα εμβόλια απέναντι στις μεταλλάξεις\nΣε ερώτηση για την αποτελεσματικότητα των εμβολίων απέναντι στις μεταλλάξεις απάντησε η πρόεδρος της Εθνικής Επιτροπής Εμβολιασμών Μαρία Θεοδωρίδου, κατά τη διάρκεια της απογευματινής ενημέρωσης για την πορεία της πανδημίας του κορονοϊού. «Δεν νομίζω ότι είναι περίοδος για να κάνουμε σενάρια μεταβολές εμβολίων γιατί είναι σαν να δεχόμαστε ότι αυτά που έχουμε δεν είναι αποτελεσματικά -και αυτό χωρίς επιστημονική τεκμηρίωση-.\nΑυτό δεν συμβαίνει, έχουμε πολύ καλά εμβόλια που μας προστατεύουν από τις μεταλλάξεις. Μόνο άμα σημειωθεί μια φοβερή μεταβολή στον ιό μπορεί ένα εμβόλιο να θεωρηθεί μη αποτελεσματικό. Μάλιστα έκανε και συγκεκριμένες αναφορές για τις μεταλλάξεις της Μεγάλης Βρετανίας και της Βραζιλίας: «Εκείνο που είναι γνωστό είναι ότι η βρετανική μετάλλαξη χαρακτηρίζεται από μεγαλύτερη μεταδοτικότητα -όχι από βαρύτητα- αλλά η μεταδοτικότητα είναι αρκετή για να επιβαρύνει το σύστημα Υγείας», σημείωσε.\nΓια το βραζιλιάνικο στέλεχος ξεκαθάρισε ότι δεν μπορούμε ακόμα να ξέρουμε εάν τα εμβόλια είναι αποτελεσματικά ενώ υπογράμμισε ότι ακόμα δεν έχει έρθει στην Ελλάδα. Για το ενδεχόμενο μίας τρίτης δόσης εμβολίου, που θα καλύπτει τις μεταλλάξεις σημείωσε: «Νομίζω με τη δεύτερη δόση με αυτά τα εμβόλια που έχουμε, αλλά ακόμα δεν ξέρουμε πόση προστασία προσφέρουν, ο βασικός εμβολιασμός είναι καλυμμένος. Εάν επομένως χρειαστεί μια τρίτη δόση θα είναι αν διαπιστωθεί ότι φθίνει η ανοσία και χρειάζεται ένας ετήσιος επανεμβολιασμός».\nΑυγενάκης: Αίτημα στους λοιμωξιολόγους για επανέναρξη του αθλητισμού!\nΣεισμός στην Καλλονή: Τι φοβίζει τον καθηγητή Τσελέντη\nTι αλλάζει από σήμερα στο take away: Αυστηρά πρόστιμα!\nΑστυνομία: Πώς δρούσαν οι ληστές με την καραμπίνα στη Δυτ. Θεσσαλονίκη\nΣυμβολική κίνηση: Επιχειρηματίας της Θεσσαλονίκης έστειλε τα κλειδιά στον Άδωνι Γεωργιάδη!


Ο ΜακΚάρθι τον… άλλαξε! - ΓΗΠΕΔΟ\nΑρχική ΚΥΠΡΟΣ Α ΚΑΤΗΓΟΡΙΑ Ο ΜακΚάρθι τον… άλλαξε!\nΑν έλεγες σε κάποιον πριν δυο εβδομάδες ότι ο ΑΠΟΕΛ θα πήγαινε στο ντέρμπι της 13ης αγωνιστικής εναντίον της Ομόνοιας με 16 βαθμούς και με πολλές πιθανότητες για να πετύχει και αυτήν ακόμα τη νίκη, σίγουρα θα χαμογελούσε ειρωνικά! Κι όμως, έτσι έχουν τα πράγματα σήμερα! Ο ΑΠΟΕΛ, με τον Μικ ΜακΚάρθι στον πάγκο του δείχνει έντονα σημεία «ανάρρωσης» και επιστροφής, σε σημείο που και η συντριπτική πλειοψηφία των φίλων του να πιστεύει ότι, ναι, μπορεί να κερδίσει την Ομόνοια για να κάνει ακόμα μεγαλύτερο άλμα στη βαθμολογία.\nΤο πιο σημαντικό που έχει καταφέρει ο ΜακΚάρθι στο μικρό διάστημα της παρουσίας του στον Αρχάγγελο είναι να έχει όλους τους παίκτες του ετοιμοπόλεμους και να τους εμπνεύσει ώστε να τα δίνουν όλα στο γήπεδο, όχι μόνο κατά διαστήματα, αλλά στη διάρκεια ολόκληρου του 90λεπτου. Το πιο χαρακτηριστικό παράδειγμα παίκτη που κυριολεκτικά σερνόταν και εναντίον της Νέας Σαλαμίνας ήταν ο κορυφαίος του γηπέδου, είναι ο σκόρερ και των τριών τερμάτων Βίκτωρας Κλωναρίδης.\nΆγγιξε το τέλειο…\nΟ 28χρονος Κλωναρίδης δεν είναι μόνο ότι πέτυχε το πρώτο χατ-τρικ στην καριέρα του, ήταν και η όλη του παρουσία στο 0-3 επί της Νέας Σαλαμίνας στο «Αμμόχωστος». Ο κόσμος του ΑΠΟΕΛ στην καθιερωμένη ψηφοφορία μετά από κάθε αγώνα επιβράβευσε τον Ελληνοβέλγο άσο ανακηρύσσοντάς τον πρώτο παίκτη του αγώνα με τον κορυφαίο στη φετινή σεζόν βαθμό (8,9)! Δεύτερος ήταν ο Αντζίλι με 7,9 και τρίτος ο Σίλβα με 7,8. Στις τελευταίες θέσεις με βαθμό μεταξύ 6 και 5 ήταν οι παίκτες που έπαιξαν ως αλλαγή.\nΕπίτευγμα του προπονητή\nΟ κόσμος του ΑΠΟΕΛ δεν πίστευε και πολύ ότι ο Ιρλανδός προπονητής θα μπορούσε σε μικρό διάστημα να ανατρέψει τη σε βάρος της ομάδας κατάσταση. Κι όμως, πέτυχε να εμφανίσει σημαντικά σημεία βελτίωσης, ειδικότερα με παίκτες πάνω στους οποίους δεν πίστευε κανείς ότι μπορούσαν να συνέλθουν. Πλέον με την επιστροφή και αρκετών που απουσίαζαν στον τελευταίο αγώνα, ο ΜακΚάρθι θα είναι σε θέση εναντίον της Ομόνοιας να παρουσιάσει ό,τι καλύτερο διαθέτει προκειμένου η ομάδα του να διεκδικήσει και αυτήν ακόμα τη νίκη. Πλάνα και σχέδια θα ετοιμαστούν κατά τη διάρκεια της εβδομάδας στον Αρχάγγελο.\nΠροηγούμενο άρθροΈχασαν, αλλά τους πιστεύει\nΕπόμενο άρθροΟμόνοια – ΑΠΟΕΛ από το β’ γκρουπ!


IALYS BRUCICALM CREAMapAdmin2021-04-27T19:04:20+03:00\nΓια τους μώλωπες, τα αιματώματα και τα οιδήματα, η brucicalm cream, αποτελεί μία νέα θεραπευτική προσέγγιση που συμβάλλει στην επούλωση και αποκατάσταση της φυσιολογικής δομής του δέρματος.\nΗ brucicalm cream συνδυάζει σημαντικές αντιπηκτικές, αντιοξειδωτικές και αντιφλεγμονώδεις δράσεις. Μπορεί να χρησιμοποιηθεί μετά από πολλές αισθητικές/ αγγειακές επεμβάσεις. Για καλύτερα αποτελέσματα ξεκινήστε την εφαρμογή της brucicalm cream αμέσως μετά την επέμβαση.\nΕφαρμόστε την δύο φορές την ημέρα για 3 έως 5 ημέρες.\nΧρησιμοποιήστε προϊόντα μακιγιάζ.


ΜΙΧΑΛΗΣ ΘΕΟΔΩΡΟΥ, 29/08/2019 (τελευταία ενημέρωση 10:01)\nΜε γραπτή δήλωση απάντησε χθες ο Πρόεδρος Αναστασιάδης στο καθημερινό σφυροκόπημα που δέχεται από το ΑΚΕΛ αναφορικά με τη σύνδεση του πρώην δικηγορικού γραφείου του σε ύποπτη διακίνηση χρημάτων μεταξύ εταιρειών. Στη δήλωσή του, ο Πρόεδρος απέδωσε πάθος στο ΑΚΕΛ για απομάκρυνση του ίδιου από την εξουσία, καθώς και προσπάθεια αμφισβήτησης της ικανότητας και ακεραιότητας της Μονάδας Καταπολέμησης Αδικημάτων Συγκάλυψης (ΜοΚΑΣ), η οποία ξεκίνησε στις 19 Αυγούστου έρευνα για την υπόθεση που δημοσίευσε προηγουμένως το Organized Crime and Corruption Reporting Project (OCCRP). Ακολούθως, ο Πρόεδρος υπενθύμισε χθες τα μέτρα που ως κυβέρνηση έλαβε για την αποκατάσταση της αξιοπιστίας και του κύρους του κράτους «από το κατάντημα που το είχε οδηγήσει το διάστημα που κυβερνούσε» το ΑΚΕΛ. Σύμφωνα με τον Πρόεδρο, τα μέτρα αυτά βρίσκονται στην ιστοσελίδα της Κεντρικής Τράπεζας και αναφέρονται ανάμεσα σε άλλα στο κλείσιμο των τραπεζικών λογαριασμών εταιρειών χωρίς φυσική παρουσία στην Κύπρο.\nΜάλιστα, ο Πρόεδρος υποστήριξε χθες ότι το ΑΚΕΛ είχε επιτεθεί στην κυβέρνηση για τα μέτρα, που είχαν οδηγήσει το καλοκαίρι του 2018 στην αποχώρηση ξένων εταιρειών-κέλυφος από την Κύπρο, κυρίως ρωσικών. Συγκεκριμένα, σε κυπρορωσικό επιχειρηματικό φόρουμ τον Νοέμβριο του 2018, ο Ρώσος πρέσβης Στανισλάβ Οσάτσι δήλωσε ότι οι ενέργειες της Κεντρικής Τράπεζας να οδηγήσει στο κλείσιμο χιλιάδων τραπεζικών λογαριασμών Ρώσων, δεν τιμούν την κυπριακή οικονομία. Η δήλωση του Ρώσου πρέσβη είχε προκαλέσει πολλά σχόλια, καθώς και πρωτοσέλιδα στον ε/κ Τύπο. Στο ίδιο φόρουμ, ο υπουργός Οικονομικών Χάρης Γεωργιάδης είχε κηρύξει το τέλος του μοντέλου ανάπτυξης που βασιζόταν στις ξένες καταθέσεις, «οι οποίες μετατράπηκαν σε πρόβλημα». Ο εκπρόσωπος Τύπου του ΑΚΕΛ Στέφανος Στεφάνου σχολίασε τη δήλωση Οσάτσι επικριτικά έναντι της κυβέρνησης, διότι, όπως είχε δηλώσει ο κ. Στεφάνου, «έπρεπε να στοχεύει στην προστασία των (ρωσοκυπριακών) σχέσεων και όχι στην υποδαύλιση της αντιπαλότητας».\nΚαταλογίζει κομματικές σκοπιμότητες\nΟ Πρόεδρος Αναστασιάδης ζήτησε από το ΑΚΕΛ να επικρατήσει η λογική και όχι οι κομματικές σκοπιμότητες. «Ανάλογες συμπεριφορές περιφρονούν τη δημοκρατικά εκφρασθείσα βούληση του λαού τον Φεβρουάριο του 2018 όταν το 57% μου ανέθεσε την ισχυρή εντολή για διακυβέρνηση της χώρας μέχρι το 2023. Αυτή είναι εντολή πενταετίας και θα αλλάξει το 2023 με δημοκρατικές διαδικασίες και όχι τριάμισι χρόνια, με κομματικές ντιρεκτίβες» ήταν η κατακλείδα στη χθεσινή δήλωση του Προέδρου.\nΣτο πλευρό του Προέδρου όσον αφορά την υπόθεση ξεπλύματος χρήματος, στάθηκε εκ νέου χθες ο ΔΗΣΥ, κατηγορώντας το ΑΚΕΛ για επιλεκτική μνήμη και αδιέξοδη ισοπεδωτική κριτική. «Ξεχνάει το ΑΚΕΛ τον αριθμό των μέτρων που αυτή η κυβέρνηση έχει πάρει για τη στροφή της οικονομίας της χώρας. Ξεχνάει το ΑΚΕΛ ότι πλέον στην Κύπρο είναι πολύ πιο αυστηρές οι διαδικασίες σε σχέση με οποιοδήποτε άλλο ευρωπαϊκό κράτος αναφορικά με το ξέπλυμα βρόμικου χρήματος. Ξεχνάει το ΑΚΕΛ τα μέτρα και το κλείσιμο εταιρειών-κέλυφος. Ξεχνάει την προσπάθεια εξυγίανσης στο σύνολό της αλλά και την κριτική που το κόμμα της Αριστεράς ασκούσε στον Πρόεδρο της Δημοκρατίας ότι ουσιαστικά στρεφόταν ενάντια στα ρωσικά συμφέροντα. Όπως επίσης ξεχνάει το ΑΚΕΛ τις προτεραιότητες που έχει τώρα η χώρα». Σύμφωνα με τον ΔΗΣΥ, οι προτεραιότητες της Κύπρου περιστρέφονται γύρω από την κάθοδο της κ. Λουτ, τη στιγμή που το ΑΚΕΛ «προσπαθεί να δημιουργήσει συμμαχίες για το 2023 και βάλλει κατά του Προέδρου». Συνεχίζοντας ο ΔΗΣΥ αναφέρει ότι «ενώ το ΑΚΕΛ κατηγορεί τον Πρόεδρο ότι δήθεν εγκατέλειψε τη γραμμή λύσης του Κυπριακού υιοθετώντας μέρος της νέας στρατηγικής του ΔΗΚΟ, η ηγεσία του συναντάται με τον Νικόλα Παπαδόπουλο για τις προεδρικές του 2023». Καταλήγοντας ο ΔΗΣΥ υιοθέτησε τη θέση του Προέδρου ότι το ΑΚΕΛ στοχεύει μέσω της κριτικής του, να «αναρριχηθεί στην εξουσία το 2023».\nΔύσκολες οι απαντήσεις του Προέδρου\nΆμεση ήταν η απάντηση από πλευράς ΑΚΕΛ στη δήλωση του Προέδρου αναφορικά με τις επιθέσεις που δέχεται για υπόθεση ξεπλύματος. «Το θέμα δεν είναι να απαντήσει ο κ. Αναστασιάδης στο ΑΚΕΛ σε πνεύμα κομματικού χουλιγκανισμού, αλλά να απαντήσει πειστικά στο OCCRP», ανέφερε ο γενικός γραμματέας του ΑΚΕΛ στον προσωπικό λογαριασμό του στο twitter. Νωρίτερα, προκαλώντας τελικά και την πρώτη προσωπική δήλωση του Προέδρου για το θέμα του OCCRP, το ΑΚΕΛ είχε επανέλθει στο θέμα διερωτώμενο «πότε θα μιλήσει ο Αναστασιάδης». «Αποδεικνύεται τελικά πολύ δύσκολο για τον Πρόεδρο να απαντήσει στις καταγγελίες του Διεθνούς Παρατηρητηρίου για το Οργανωμένο Έγκλημα και τη Διαφθορά (OCCRP) που εμπλέκουν το γραφείο του σε ύποπτες συναλλαγές και υποθέσεις ξεπλύματος βρόμικου χρήματος», ανέφερε το ΑΚΕΛ. Στη δυσκολία αυτή απέδωσε το ΑΚΕΛ και τη στάση ΔΗΣΥ και Προεδρικού, που «απαντούν σε οτιδήποτε άλλο εκτός από αυτά για τα οποία καταγγέλλεται ο Πρόεδρος». Το ΑΚΕΛ κάλεσε τον Πρόεδρο να αναλογιστεί την ευθύνη του και να μιλήσει ο ίδιος για το θέμα, λογοδοτώντας στην κοινωνία. «Δεν συναισθάνεται τον διασυρμό του θεσμού αλλά και της χώρας μας, την ώρα μάλιστα που υποστηρίζει ότι με τα δημοσιεύματα στοχοποιείται η Κύπρος;» διερωτήθηκε το ΑΚΕΛ. Ακολούθως το ΑΚΕΛ υπέδειξε ότι η έρευνα της ΜoΚΑΣ «θα έχει νόημα εφόσον δεν περιοριστεί στα όσα ισχυριστεί το δικηγορικό γραφείο Νίκος Χρ. Αναστασιάδης», αλλά αν απευθυνθεί στο OCCRP και ζητήσει τα σχετικά έγγραφα, καθώς και σε άλλους θεσμούς, όπως η Κεντρική Τράπεζα. Στη χθεσινή ανακοίνωση του ΑΚΕΛ καταγράφηκε δηκτικά και η πρόσφατη ανάρτηση διαφημίσεων εταιρειών από το οικογενειακό περιβάλλον του Προέδρου που παρουσιάζουν την Κύπρο ως περιοχή πλούτου και χλιδής.\nΕκτός του ΑΚΕΛ, το μόνο άλλο κόμμα που τοποθετείται σε σχέση με την έρευνα του OCCRP για τις σχέσεις δικηγορικών γραφείων στην Κύπρο με ρωσικά κεφάλαια και την κυπριακή κυβέρνηση είναι οι Οικολόγοι. Χθες, με νέα ανακοίνωσή τους οι Οικολόγοι υπέδειξαν ως ευθύνη των πολιτικών κομμάτων να μην ασχολούνται μόνο με τις πληροφορίες που τα βολεύουν. Χαρακτηρίζοντας φτηνό επικοινωνιακό κόλπο την πρόσκληση από πλευράς του πρώην δικηγορικού γραφείου του Προέδρου προς τη ΜοΚΑΣ για να διερευνηθεί το θέμα, οι Οικολόγοι αναφέρουν ότι αμέσως μετά το δημοσίευμα του OCCRP, ο Γιώργος Περδίκης είχε στείλει επιστολή στον πρόεδρο της Επιτροπής Θεσμών της Βουλής ζητώντας εγγραφή και συζήτηση του θέματος το συντομότερο. «Δεν μπορούν να περάσουν απαρατήρητες αυτές οι καταγγελίες που αφορούν τελικά την Κύπρο και όχι μόνο τα δικηγορικά γραφεία που κατονομάζονται. Η Βουλή έχει ευθύνη να εξετάσει τις καταγγελίες και να ακούσει εξηγήσεις από τα αρμόδια όργανα, ΜοΚΑΣ, Δικηγορικό Σύνδεσμο, Επιτροπή Χρηματαγοράς, έφορο Εταιρειών, κυβέρνηση, γενικό εισαγγελέα, Κεντρική Τράπεζα κ.ο.κ.». Οι Οικολόγοι ζητούν ακόμα ενημέρωση για τις έρευνες στη λίστα Λαγκάρντ και στα Panama Papers, καθώς και έρευνες για όλες τις υποθέσεις που αποκάλυψε το OCCRP και εμπλέκουν την Κύπρο.\nΟμάδα επιχειρηματιών παλεύει να αποτρέψει την οριστική διαγραφή της Μπέρι!Ρενέ Ζελβέγκερ: Ο λόγος που έφυγε από το Χόλιγουντ για έξι χρόνια


Το Twitter προσθέτει ένα νέο κουμπί GIF στις εφαρμογές του Android και iOS - 2021\nΤο Twitter προσθέτει ένα νέο κουμπί GIF στις εφαρμογές του Android και iOS\nΓια πολύ καιρό, οι χρήστες έχουν παραπονεθεί ότι # Twitter λείπει ένα ειδικό κουμπί GIF. Και το Twitter έχει ακούσει ανάλογα με ένα νέο κουμπί GIF που κάνει επίσημα το δρόμο του στις # εφαρμογές Android και # iOS από σήμερα. Η ανάπτυξη μπορεί να περιοριστεί σε λίγες περιοχές, αλλά αναμένουμε να τις δούμε σε μια μεγάλη πλειοψηφία συσκευών τις επόμενες ημέρες.\nΕκτός από την υποστήριξη για τα GIF, μπορείτε επίσης να αναζητήσετε μια πληθώρα GIF που βρίσκονται ήδη στη βιβλιοθήκη του Twitter. Από αυτό που μπορούμε να πούμε, αυτό μπορεί εύκολα να είναι ένα από τα πιο χρησιμοποιούμενα χαρακτηριστικά στον ιστότοπο των κοινωνικών μέσων μέσα στις επόμενες εβδομάδες.\nΤο Twitter αγωνίζεται με την ανάπτυξή του και δεν κατάφερε να κρατήσει τους χρήστες επί μακρόν. Αλλά ένα χαρακτηριστικό όπως αυτό θα πρέπει να βελτιώσει τις πιθανότητές του να διατηρεί τους χρήστες δεσμευμένους.\nΒλέπετε ακόμα την λειτουργία της εφαρμογής σας; Αν όχι, βεβαιωθείτε ότι είστε στην επιφυλακή για την πιο πρόσφατη ενημέρωση του Twitter.\nΤα GIF έρχονται! Ετοιμαστείτε να ψάξετε και να στείλετε GIF σε Tweets και Direct Messages: //t.co/uk75stt1zN pic.twitter.com/1dDD1B4CW2\n- Twitter (@Twitter) 17 Φεβρουαρίου 2016


Ο εκτοπιστής , ο Γκιούρδας , η Γκιούρδα και οι βολεϊμπολίστες του ΣΥΡΙΖΑ ; | faros-24.gr\nΑρχική ΕΠΙΚΑΙΡΟΤΗΤΑ Ο εκτοπιστής , ο Γκιούρδας , η Γκιούρδα και οι βολεϊμπολίστες του...\nΟ εκτοπιστής , ο Γκιούρδας , η Γκιούρδα και οι βολεϊμπολίστες του ΣΥΡΙΖΑ ;\nΜια καινούρια Παραπολιτική στήλη εγκαινίασε το evrosonline.gr η οποία ασχολείται στην πρώτη της με την επίσκεψη Τσίπρα στην Αλεξανδρούπολη. Επειδή έχει αρκετά ενδιαφέροντα , αντιγράφουμε το κείμενο.\nΓράφει η Τισιφόνη\nΉρθε και έφυγε ο Αλέξης Τσίπρας αλλά η επίσκεψη του τράβηξε τα φώτα των πανελλαδικών ΜΜΕ , ας μην ξεχνάμε ότι από εδώ ξεκίνησε η καταγγελία του ΣΥΡΙΖΑ για τον υφυπουργό Εξωτερικών κ. Διαματάρη μετά την αποκάλυψη της ΕφΣυν που οδήγησε τελικά στην παραίτηση του.\nΤα φώτα της δημοσιότητας ήθελε να τραβήξει προφανώς και ο βουλευτής του ΣΥΡΙΖΑ Ροδόπης Τάκης Χαρίτου, που τον έχανες που τον έβρισκες πάντα δίπλα στον Αλέξη Τσίπρα εκτοπίζοντας φυσικά όλους τους άλλους θεσμικούς από δίπλα του. Μου θύμισε τους μπασκετμπολίστες που όταν εκτελείται η βολή είναι έτοιμη για το λεγόμενο μπλοκ αουτ , τον εκτοπισμό του αντιπάλου δηλαδή για να μην πάρει το ριμπάουντ. Ήταν τόσο μεγάλη η επιτυχία του κυρίου Χαρίτου που σίγουρα θα μπορούσε να τον χρησιμοποιήσει και ο Νεοκλής Λεμονίδης για σεντερ στην ομάδα του ΓΑΣ. Βρέθηκε τόσες φορές δίπλα στον Τσίπρα που εάν δεν έγραφε ο σκηνοθέτης της ΕΡΤ από κάτω την λέξη Αλεξανδρούπολη θα νομίζαμε ότι η εικόνα είναι από επίσκεψη του προέδρου του ΣΥΡΙΖΑ στην Κομοτηνή.\nΤα φώτα της δημοσιότητας τράβηξε δικαιολογημένα και η συνάντηση του Αλέξη Τσίπρα με τον team μάνατζερ της Εθνικής Ομάδας βόλεϊ και θρύλο του αθλήματος Μάριο Γκιούρδα. Οι δυο τους μίλησαν για πολύ ώρα καθώς μοιράζονται την ίδια αγάπη για το βόλεϊ. Για όσους δεν γνωρίζουν και ο πρόεδρος του ΣΥΡΙΖΑ στα νιάτα του έπαιζε βόλεϊ στην ομάδα του ΑΟ Αμπελόκηπων. Βέβαια δεν είναι ο μόνος στην Κουμουνδούρου που ξέρει από βόλεϊ καθώς η στήλη μαθαίνει πως και συνεργάτης του προέδρου Κυριάκος Αργυρόπουλος όταν ήταν εφηβος έπαιζε βόλεϊ , την εποχή μάλιστα που και ο Γκιούρδας ξεκινούσε τα πρώτα του βήματα στην εθνική εφήβων. Βέβαια ο Αργυρόπουλος μπορεί να μην προσχώρησε στο βόλεϊ παρότι μεγάλο ταλέντο αλλά δεν του βγήκε άσχημα καθώς ακολούθησε μια αξιόλογη καριέρα στη Δημοσιογραφία σε Σκαι Fm και εφημερίδα το Ποντίκι.\nΝωρίτερα ο Αλέξης Τσίπρας μιλώντας σε μέλη και φίλους του κόμματος αναφέρθηκε στον 80χρονο παραλίγο διοικητή του νοσοκομείου Καρδίτσας κ.Πατέρα, σε αυτό το σημείο παρενέβη η γνωστή για τις δημιουργικές παρεμβάσεις της κ.α Όλγα Γκιούρδα γνωστό στέλεχος της αριστεράς στον Έβρο σχετικά με την δίκη της ηλικία (85 έτη), με τον Αλέξη Τσίπρα να της απαντά πως βάζει υποψηφιότητα για το νοσοκομείο Αλεξανδρούπολης. Παιδιά να μην το ακούσουν στο Μαξίμου !!!!\nΡε παιδιά τι γίνεται εκεί στον ΣΥΡΙΖΑ αλήθεια\nΟ ένας υποψήφιος βουλευτής βγαίνει στην τηλεόραση σαν εκπρόσωπος του ευρύτερου αριστερό οικολογικού κινήματος ο άλλος μέλος της νομαρχιακής υπογράφει κείμενα στήριξης στον ΣΥΡΙΖΑ από στελέχη του ΠΑΣΟΚ και της ανανεωτικής αριστεράς. Όλοι θέλουν να τριγυρνάνε στο ΣΥΡΙΖΑ χωρίς να είναι ΣΥΡΙΖΑ. Σε λίγο θα πρέπει να βγάλουν ανακοίνωση στήριξης και οι ανανταμ παπανταμ Συριζαίοι. Ρε παιδιά οργανωθείτε. Και για να εξηγούμαστε\nΗ μακροσκελής και πολύωρη ομιλία του Αλέξη Τσίπρα φαίνεται μπέρδεψε και το μέλος της Ν.Ε Έβρου του ΣΥΡΙΖΑ Νίκο Αργυρίου που ενώ είναι μέλος του ΣΥΡΙΖΑ\nεδώ και καιρό υπόγραψε μαζί με τα υπόλοιπα 119 πρώην στελέχη του ΠΑΣΟΚ και του ευρύτερου κεντροαριστερού χώρου για την διεύρυνση του ΣΥΡΙΖΑ. Θα μπορούσε δηλαδή να είναι και διπλός πράκτορας και ΣΥΡΙΖΑ και προοδευτική συμμαχία ή για να μην τον αδικώ στο πρόσωπο του θα μπορούσε να προσωποιηθεί η διεύρυνση ή στην τελική θέλησε να ζήσει τα 15 λεπτά δημοσιότητας. Ο Βασίλης Τσολακίδης βέβαια δεν ξέρω πως μπερδεύτηκε εκτός και εάν φταίει ο δαίμων του τυπογραφείου.\nΠροηγούμενο άρθροΤι γίνεται στον ορεινό όγκο του δήμου Σουφλίου με τους παράτυπους μετανάστες; – Γιατί αγανάκτησε ο δήμαρχος;\nΕπόμενο άρθροΔιοικητής 1ης Στρατιάς κατά Τουρκίας: “Τα σκυλιά αλυχτάνε αλλά θα τους ρίξουμε μια στο κεφάλι” (Βίντεο)


Η σημασία της πρωτεΐνης στη διατροφή | Διαιτολόγος Θεσσαλονίκη\nΙουλία Χαριστού ΔιατροφολόγοςΧρήσιμα άρθραΣυμβουλέςΗ σημασία της πρωτεΐνης στη διατροφή\nΠολλοί από εσάς έχουν αναρωτηθεί πρόσφατα για τη σημασία της πρωτεΐνης. Η πρωτεΐνη είναι στην πραγματικότητα ένα από τα πιο σημαντικά μέρη μιας υγιεινής διατροφής, και λέγοντας πρωτεΐνη εννοούμε την «πλήρη πρωτεΐνη»!\nΜια «πλήρης πρωτεΐνη» αναφέρεται σε μία πηγή πρωτεΐνης που περιέχει μια σημαντική ποσότητα από τα εννέα απαραίτητα αμινοξέα για υγιή ανθρώπινη λειτουργία, την ανάπτυξη και την παραγωγή (σκεφτείτε υγιές αίμα, τους μυς, τα μαλλιά, τα νύχια και το δέρμα!). Συχνά οι άνθρωποι σκέφτονται την πρωτεΐνη ως μέσο για "όγκο" στο γυμναστήριο - αλλά στην πραγματικότητα, η πρωτεΐνη είναι πολύ περισσότερα. Γνωρίζατε ότι η πρωτεΐνη αποτελεί συστατικό του κάθε κυττάρου στο σώμα σας, και χρησιμοποιείται για την κατασκευή και επισκευή των οστών και των ιστών;\nΈτσι είναι ασφαλές να πούμε ότι η πρόσληψη επαρκούς ποσότητας πρωτεΐνης είναι ζωτικής σημασίας!\nΌταν οι περισσότεροι από εμάς σκεφτόμαστε την λέξη πρωτεΐνη, αμέσως μας έρχεται στο μυαλό το κρέας, έτσι δεν είναι;\nΣτην πραγματικότητα, εδώ και χρόνια μας έχουν πει ότι η ζωική πρωτεΐνη είναι η μόνη πηγή πρωτεΐνης που το σώμα χρειάζεται πραγματικά. Η υπερκατανάλωση κρέατος, πουλερικών και ψαριών, καθώς και οι άθλιες συνθήκες παραγωγής στα εργοστάσια, είναι μόνο μερικοί από τους λόγους για τους οποίους πολλοί άνθρωποι έχουν απομακρυνθεί από τα ζωικά προϊόντα ως κύρια πηγή πρωτεΐνης.\nΩστόσο, οφείλουμε να καταναλώνουμε κρέας έχοντας ένα υγιές μέτρο!\nΑυτό που γνωρίζουμε σήμερα σχετικά με πρωτεΐνη είναι το εξής: μπορεί να προέρχονται επαρκώς εκτός των ζωικών προϊόντων, και από τα δημητριακά, τα όσπρια, τα φασόλια, τα καρύδια, τους σπόρους και τα λαχανικά.\nΜεγάλες ποσότητες ζωικών πρωτεϊνών (σκεφτείτε ένα τεράστιο κομμάτι μπριζόλα) είναι συχνά πιο δύσκολο να το χωνέψετε. Γιατί; Κινείται μέσα στο πεπτικό σύστημα πολύ πιο αργά από ό, τι για παράδειγμα κάποιο λαχανικό με βάση την πρωτεΐνη (που σημαίνει λιγότερη ενέργεια).\nΗ πρότασή μου; Απολαύστε τους επιπλέον τρόπους για να έχετε υγιή δόση της πρωτεΐνης κάθε μέρα, σε εύπεπτη μορφή.\nΥπάρχουν πολλές σκόνες πρωτεΐνης στην αγορά, αλλά συχνά περιέχουν πρόσθετη ζάχαρη. Προτιμήστε καλύτερα το ρύζι, το μπιζέλι, την κάνναβη ή την πρωτεΐνη ορού γάλακτος.\nΠρωτεΐνες με βάση τα φυτά είναι ζωτικής σημασίας στη διατροφή και ιδανικές αν είστε vegan. Όμως μην βασίζεστε μόνο σε αυτής της μορφής πρωτεΐνη, εντάξτε και το κρέας στη διατροφή σας! Προσθέστε σπόρους Chia, σπόρους κάνναβης και γάλα κινόα για να ενισχυθεί το smoothie σας!


ΚΟΥΒΕΝΤΑ ΝΑ ΓΙΝΕΤΑΙ - ΝΙΚΟΛΟΣ: Τι απέγινε ο άντρας με την καλύτερη δουλειά στον κόσμο;\nΤι απέγινε ο άντρας με την καλύτερη δουλειά στον κόσμο;\nΤρία χρόνια πριν τον είχαν ζηλέψει εκατομμύρια άνθρωποι για την πρόσληψή του ως επιθεωρητή ενός τροπικού παραδείσου κοντά στην Αυστραλία και μάλιστα έναντι 112.747 ευρώ το εξάμηνο. Σήμερα αποκαλύπτει ότι ο αρχικός ενθουσιασμός, του βγήκε ξινός. Και τότε γιατί βρίσκεται ακόμα στο νησί;\nΌταν το 2009 έφτασε με το σακίδιό του στο πανέμορφο Χάμιλτον, ο 35χρονος -τότε- Μπεν Σάουθχολ, δεν περίμενε ότι στους πρώτους κιόλας μήνες δουλειάς θα πάθαινε υπερκόπωση, θα χώριζε η σύντροφός του και θα κινδύνευε να....\nπεθάνει από τσίμπημα δηλητηριώδους μέδουσας!\n«Όταν είδα για πρώτη φορά την αγγελία σκέφτηκε ότι εάν με επέλεγαν θα ζούσα σαν τον Τομ Χανκς στην ταινία «Ο ναυαγός» αλλά τελικά τα πράγματα δεν εξελίχτηκαν όπως περίμενα», δηλώνει σήμερα στο BBC και θυμάται πόσο είχε ξετρελαθεί με τη νέα του δουλειά όταν μεταδόθηκε δεκάλεπτο αφιέρωμα για εκείνον στην τεράστιας τηλεθέασης εκπομπή της Οπρα Γουίνφρεϊ: «Το θέμα μου μεταδόθηκε σε 140 χώρες και εγώ έλεγα στον εαυτό μου ότι… είχαμε γίνει σπουδαίοι πια», σύμφωνα με το iefimerida.gr\nΣύντομα, όμως, η φροντίδα του μικρού παραδείσου -και του πολυτελούς ξενοδοχείου στο οποίο διέμενε- εξελίχτηκε σε εφιάλτη. «Θα έπρεπε να είχαν γράψει στην αγγελία πως ήταν η πιο… απαιτητική και πολυάσχολη δουλειά του κόσμου», λέει και αφηγείται πώς παραλίγο να αφήσει την τελευταία του πνοή στο νησί.\n«Απολάμβανα ένα μάθημα τζετ σκι με μερικούς φίλους σε μια ήσυχη παραλία του νησιού Χάμιλτον όταν κάποια στιγμή που πήδηξα στο νερό για να βγω στην ακτή ένιωσα ένα τσίμπημα σαν από μέλισσα στο χέρι μου. Δεν κατάλαβα ότι ήταν τσίμπημα τσούχτρας και νόμιζα πως θα μου περνούσε. Αρχισα όμως να ζεσταίνομαι και να ιδρώνω, είχε έντονο πονοκέφαλο και ήθελα να κάνω εμετό. Είχα έντονους πόνους στο στήθος και άρχισα να ανεβάζω πίεση», περιγράφει και εξηγεί πως όταν τελικά ο εφιάλτης πέρασε πείσμωσε περισσότερο και έκανε όρκο τιμής να βγάλει σε πέρας την αποστολή του (να διαφημίσει το νησί μέσα από τις αναρτήσεις και τα βίντεο σε σχετική σελίδα του διαδικτύου)!\nΗ αφοσίωσή του στη δουλειά, στην οποία παραμένει έπειτα από τρία ολόκληρα χρόνια, του κόστισε τη σχέση με την Μπεάνα Γουάτκινς αλλά 18 μήνες πριν γνώρισε τον έρωτα της ζωής του στο πρόσωπο της Σόφι Μακ Πι που πήγε στο νησί για τουρισμό και… τώρα ετοιμάζεται να μετακομίσει κι εκείνη στο Χάμιλτον!\nΘα παντρευτούν τον Νοέμβριο και θα ζήσουν στον παράδεισό τους ευτυχισμένοι. Αρκεί να προσέχουν τις φονικές τσούχτρες φυσικά!\nΑναρτηθηκε απο kouventanaginetai-nikolos.blogspot.com στις 14:41


AKTINA : Περιμένοντας τους δικούς μας Θεούς\nΤι να σου κάνει και η φύση αν είσαι ηλίθιος;\nΑπό τη μία το ηφαίστειο της Σαντορίνης που προσπαθεί να μας ταρακουνήσει και από την άλλη, ο πιο ζεστός Οκτώβρης των τελευταίων 200 χρόνων, δείχνουν πως αν μη τι άλλο, η "φύση" κάνει την προσπάθεια της.\nΣυνεχίζεται και σήμερα, παρά τη ζέστη, ο σκηνοθετημένος εμπαιγμός εκατομμυρίων Ελλήνων, που κοιμούνται και ξυπνούν πλέον, με την έγνοια της ελληνικής χρεοκοπίας. Δεν πέρασαν πολλοί μήνες, από τη στιγμή που σύσσωμα τα ελληνικά ΜΜΕ, αφιέρωναν 24ωρα εκπομπών, προκειμένου ο κίνδυνος αυτός να αποφευχθεί, με την ήττα του Σύριζα. Σήμερα, ο κίνδυνος αυτός, όχι μόνο υπάρχει, αλλά μοιάζει να διογκώνεται με γεωμετρική πρόοδο, κάνοντας επιτακτική την ανάγκη, για επιπλέον οικονομικά μέτρα.\nΔιαβάζουμε και ακούμε "θρίλερ διαπραγματεύσεων","Συνεχίζεται η μάχη με την Τρόικα","Παράταση στην αγωνία" και άλλα πολλά τραγελαφικά, λες και κατεβήκαμε από τα βουνά μόλις χτες. Στον εμπαιγμό συμμετέχουν ασφαλώς, όλα τα τηλεοπτικά κανάλια, σχεδόν όλες οι εφημερίδες και ασφαλώς, το μέλλον της "εναλλακτικής ενημέρωσης", τα καλοπληρωμένα ειδησεογραφικά sites.\nΑσφαλώς, δεν είναι όλοι οι Έλληνες ηλίθιοι. Κάποιοι ήξεραν πριν ακόμα συμβεί, κάποιοι κατάλαβαν στην πορεία και κάποιοι πάνε να καταλάβουν τώρα. Σε όλες τις περιπτώσεις, είναι αργά. Συνηθίσαμε όλοι στην κοροϊδία. Μεταλλάχτηκε κάποιο στοιχείο στο γενετικό μας κώδικα, μας ψέκασαν, χαζέψαμε από την πολλή τηλεόραση, ζούμε το σύνδρομο της Στοκχόλμης, συμμετέχουμε σε ένα μεγάλο κοινωνικό πείραμα, δεν ξέρω τι μπορεί να συνέβη. Αυτό που ξέρω, είναι ότι δεν είμαστε πια οι ίδιοι.\nΌσο εμμένουμε στις ίδιες μορφές αντίδρασης, στις συγκεντρώσεις, τις πορείες, τις σιωπηλές και αναίμακτες διαμαρτυρίες, απλά κοροϊδεύουμε τους εαυτούς μας. Δεν είναι δυνατόν να δηλώνουμε μαχητές σε μια μάχη που περιλαμβάνει χημικά και όχι ουλές, φωνές και όχι ουρλιαχτά, χειροκροτήματα και όχι τυμπανοκρουσίες.\nΜην ψάχνετε για ηγέτες, επαναστάτες και ευεργέτες. Δε χρειάζεται να κοιτάξουμε μακριά. Οι δικοί μας Θεοί, οι σπουδαιότεροι άνθρωποι που έζησαν ποτέ σε αυτόν τον ευλογημένο τόπο, είναι εδώ. Μας μιλούν κάθε μέρα. Το μόνο που πρέπει να κάνουμε, είναι να σηκώσουμε το κεφάλι. Και τότε θα τους δούμε και θα τους ακούσουμε..\nΑναρτήθηκε από eleni D στις 2:41 μ.μ.


15 Σεπτεμβρίου 2020 – Uniformnews.gr\nΜυτιλήνη _ Αυτοσχεδιος καταυλισμός με φαβέλες,μαύρη αγορά,εξαθλίωση, υγειονομική βόμβα σε εξέλιξη…\nΑθλιότητα μέρα 6η Πεινασμένοι αιτούντες άσυλο επιχειρούν να κατεβούν στην πόλη για να προμηθευτούν τρόφιμα. Φαινόμενα μαύρης αγοράς στο χάος του Καρά Τεπέ. Καταυλισμός με φαβέλες στα Ταμπακαριά Γράφει ο ΘΡΑΣΟΣ ΑΒΡΑΑΜ Επιχείρηση από το πρωί της Ελληνικής Αστυνομίας έξω από τα μεγάλα σούπερ μάρκετ στην πόλη της Μυτιλήνης. Όσοι μετανάστες βγαίνουν από αυτά καλούνται να αποδείξουν που διαμένουν και εφόσον ανήκουν στην κατηγορία αυτών που διαμένουν στο δρόμο του Καρά Τεπέ προσάγονται. Πληροφορίες αναφέρουν ότι τόσο στη διάρκεια της μέρας όσο και τη νύχτα οργανώνονται από…\nΝα διαπραγματευτούμε τι;!!! Τουρκία _152 ελληνικά νησιά είναι δικά μας…μια εικόνα για το τι βάζουν στο τραπέζι των διαπραγματεύσεων.Η λίστα «EGAYDAAK»\nΕλληνοτουρκικά: Η Τουρκία ζητεί 152 ελληνικά νησιά – Αυτή είναι η λίστα «EGAYDAAK» Συνεχίζουν να προκαλούν οι Τούρκοι παρότι το Ορούτς Ρέις βρίσκεται στην Αττάλεια και δεν ανανεώθηκε η NAVTEX. Αυτή τη φορά, λοιπόν, ο υπουργός Άμυνας,ΧουλουσίΑκάρ, άνοιξε θέμα με 152 νησιά μας αναφέροντας ότι «υπάρχουν νησιά, νησίδες και βραχονησίδες των οποίων η κυριαρχία δεν έχει μεταβιβαστεί στην Ελλάδα με κάποια συμφωνία. Εδώ είναι το άνοιγμα EGAYDAAK. Πρέπει να συζητήσουμε αυτή την κατάσταση, πρέπει να ανακτήσουμε τα δικαιώματά μας». Ο Χουλουσί Ακάρ έκανε τις δηλώσεις του στο Κας με…


koukidaki: Α Μπε Μπα Μπλομ\nΈνα κορίτσι βγαίνει μέσα από ένα δάσος σχεδόν πεθαμένο και διηγείται μια απίστευτη ιστορία αλλά καθόλα αληθινή. Μέρες μετά το περιστατικό εμφανίζεται ένας ακόμα δραπέτης ενώ αρχίζει να σχηματίζεται ένα εγκληματικό μοτίβο κατά το οποίο απαγάγονται δυάδες, φυλακίζονται και μετά έρχονται αντιμέτωπες με το δίλημμα να σκοτώσουν ή να σκοτωθούν.\nΤην υπόθεση αναλαμβάνει η κορυφαία επιθεωρήτρια Έλεν Γκρέις η οποία θεωρεί ότι οι επιζώντες -ζωντανή απόδειξη της υπογραφής του κτήνους- έχουν στα χέρια τους το κλειδί για τη λύση.\nΤο αστυνομικό θρίλερ του M. J. Arlidge αγοράστηκε από εκδότες σε όλο τον κόσμο καθώς κερδίζει ενθουσιώδεις αναγνώστες παντού ενώ συστήνει διαφορετικούς, αντισυμβατικούς, ιδιαίτερους ήρωες, τόσο στην πλευρά των αστυνομικών αρχών και ερευνητών, όσο και στην πλευρά των εγκληματικών προσωπικοτήτων.\nΑπό την πρώτη σελίδα σε βάζει μέσα στην ιστορία. Δυναμικά και άμεσα, και πολύ γρήγορα θα σου συστήσει την επιθεωρήτρια Έλεν Γκρέις η οποία δε μοιάζει με κανένα πρότυπο επιθεωρητή που έχεις κατά νου. Είναι πρωτόφαντη και μοναδική, όχι τόσο για την αστυνομική της ευστροφία -κάτι που είναι αναμενόμενο από μια ηρωίδα που καλείται να ξεσκεπάσει μια κατά συρροή δολοφόνο- αλλά για όλα τα άλλα. Όπως το ενδιαφέρον παρελθόν της, που της προσφέρει ψυχολογικές επιπτώσεις και μεταστροφές στο παρόν της. Απέναντι, βρίσκεται μια καθ' έξη δολοφόνος, όπως χαρακτηριστικά θα την βρείτε να αναφέρεται στο βιβλίο, η οποία δε δολοφονεί απολύτως κανέναν από τα θύματά της! Τα οδηγεί όμως στο φόνο αναγκάζοντάς τα να πατήσουν τη σκανδάλη σκοπεύοντας έναν δικό τους άνθρωπο αφού αυτός είναι ο μόνος τρόπος να απελευθερωθούν από την φυλακή-τάφο που τους έχει προσφέρει. Θα ελευθερωθούν όμως; Πως να ελευθερωθεί κανείς όταν πρέπει για όλη την υπόλοιπη ζωή του να ζήσει με τις μνήμες; Καταλήγοντας, το περιγράφει σε μια φράση ουσιαστική και κατατοπιστική ο ίδιος ο συγγραφέας όταν λέει ότι δεν υπάρχει γαλήνη για εκείνους που χύνουν το αίμα των πιο κοντινών τους ανθρώπων, ενώ σε ένα άλλο απόσπασμα, ένας εκ των θυμάτων σε μια στιγμή νοητικής διαύγειας καταλήγει ότι όσο παρέμενε εκεί μέσα, ήταν θύμα. Από τη στιγμή που θα έβγαινε έξω, θα ήταν δολοφόνος. Τόσο απλά. Η απόλυτη καταστροφή μιας συγκροτημένης προσωπικότητας με μία κίνηση. Η εγκληματίας έχει επιτύχει τόσο την ψυχολογική κατακρεούργηση των θυμάτων της, την απώλεια της όποιας κοινωνικής τους ρουτίνας ή ομαλότητας και, εκτός από την σφαίρα ή τις τύψεις -ανάλογα σε ποια πλευρά θα βρεθούν-, τους προσφέρει την απόλυτη κατάρρευση της υγείας τους αφού απειλούνται από ασιτία και αφυδάτωση ενώ η τρέλα και η παράνοια είναι από την πρώτη στιγμή συνοδοιπόροι τους. Ουσιαστικά από τη στιγμή που πέφτουν στον ιστό της είναι καταδικασμένοι και η επιλογή που τους δίνει, να σκοτώσουν για να ζήσουν, είναι οφθαλμαπάτη. Δεν υπάρχει "σωτηρία" γιατί δεν υπάρχει περίπτωση να βγεις αλώβητος ενώ το κακό εκπροσωπείται από ένα πλάσμα που αναζητεί την λύτρωση αλλά μέσα από την εκδίκηση. Η έκπληξη έρχεται όταν καταλάβεις ποιον εκδικείται.\nΟ συγγραφέας θα μας απαντήσει σε όλα τα λογικά ερωτήματα που προκύπτουν για τις ηρωίδες του, σε σχέση με τις ψυχοσωματικές προεκτάσεις και το παρελθόν τους, μέσα από σκηνές άκρως φρικιαστικές και ωμές. Ακόμα και οι ερωτικές σκηνές -ναι, υπάρχουν!- είναι ωμές. Σκέτο σεξ, για ηδονή, στην πιο ενήλικη από τις εκδοχές του, χωρίς συναίσθημα. Διαθέτει όμορφη πλοκή και ιδιαίτερη εξέλιξη και θα αρέσει πολύ στους λάτρεις των αστυνομικών θρίλερ ή των ιστοριών φρίκης.\nΡίξτε μια ματιά στο βιβλίο!


Belcando Adult Iberico & Rice Ξηρά Τροφή για Σκύλους 2Kg + 1Kg Δώρο - e-villager.gr\nBelcando Adult Iberico & Rice Ξηρά Τροφή για Σκύλους 3Kg + 1Kg Δώρο\nΗ νέα ποικιλία BELCANDO® Iberico & Rice είναι μια μοναδική γευστική εμπειρία χάρη στο συνδυασμό φρέσκου αυθεντικού μαύρου χοίρου Ιβηρίας και εύπεπτου ρυζιού & καρπούς Chia. Eίναι εξαιρετικά εύπεπτη, αποφέροντας αίσθημα πληρότητας χωρίς να δημιουργεί πεπτικές διαταραχές στον οργανισμό. Γιατί είναι τόσο ξεχωριστή; Το κρέας του μαύρου Ιβηρικού χοίρου είναι πολύ γευστικό χάρις την ειδική διατροφή του με βελανίδια και χόρτα. Διαθέτει περισσότερη πρωτεΐνη και είναι πλούσιο σε Ω3 & Ω6 λιπαρά οξέα. Δεν περιέχει πρωτεΐνη πουλερικών.\nΣυστατικά: Φρέσκο κρέας μαύρου χοίρου Ιβηρίας, συκώτι, σπλήνα, νεφρό (30 %), Ρύζι (29 %), Πρωτεΐνη μαύρου χοίρου Ιβηρίας αποξηραμένη (12,5 %), Aφυδατωμένα ψάρια ωκεανού (9 %), Αλεύρι βρώμης για ζωοτροφές, Άλευρο πισών, Ζύμη ζυθοποιίας αποξηραμένη, Αποξηραμένοι λοβοί χαρουπιών, Άλευρο φασολιών (Vicia faba), Πυρήνες σταφυλιών αλεσμένοι, Καρποί Chia (1,5 %) Λάδι σολωμού (1,5 %), Ζύμες, υδρολυμένες, Λιναρόσπορος, Κενταύριο έλαιο (1%), Όξινο φωσφορικό ασβέστιο, Χλωριούχο νάτριο, Χλωριούχο κάλιο, Βότανα αποξηραμένα (Σύνολο: 0,2 %, Φύλλα τσουκνίδας, Ρίζες γεντιανής, Κενταυροβότανα, Χαμομήλι, Μάραθο, Κύμινο, Ιξοβότανα, Αχιλλειοβότανα, Φύλλα βατομουριάς), Yucca schidigera.


«Η επιστήμη γίνεται ξεκάθαρη: Τα lockdowns δεν είναι πια το σωστό φάρμακο», λέει ο Δρ. Ιωαννίδης - Anamniseis\nHome ΑΜΕΡΙΚΗ «Η επιστήμη γίνεται ξεκάθαρη: Τα lockdowns δεν είναι πια το σωστό φάρμακο»,...\n«Η επιστήμη γίνεται ξεκάθαρη: Τα lockdowns δεν είναι πια το σωστό φάρμακο», λέει ο Δρ. Ιωαννίδης\nΝΕΑ ΥΟΡΚΗ. (ΑΠΕ – ΜΠΕ) «Ο κίνδυνος θανάτου από Covid-19 είναι χαμηλός, συνεπώς οι πολιτικοί μπορούν να διαβεβαιώσουν το κοινό ότι οι χειρότεροι φόβοι μας έχουν περάσει». Αυτό αναφέρει ο διακεκριμένος Έλληνας καθηγητής ιατρικής, επιδημιολογίας και στατιστικής Γιάννης Ιωαννίδης της Ιατρικής Σχολής του Πανεπιστημίου Στάνφορντ της Καλιφόρνια σε άρθρο του στους χθεσινούς «Κυριακάτικους Τάιμς του Λονδίνου», σε συνεργασία με τον Ρόχαν Σίλβα, πρώην σύμβουλο του Βρετανού πρωθυπουργού και συνεργάτη της Σχολής Οικονομικών του Λονδίνου (LSE).\nPrevious articleΣοκ προκάλεσε στην ομογένεια ο τραγικός θάνατος στην άσφαλτο του 53χρονου ομογενή\nNext articleΑποκτήσαμε ξανά την εμπιστοσύνη, είπε ο Κυριάκος στην πρόεδρο της Δημοκρατίας


Ζώντας τη δική μας bella vita στην Puglia της Ιταλίας | Andro\nΠοδηλατάδες, τέχνη, απέραντη φύση, σπηλιές, αληθινοί artisans και παραλίες. Ζήσαμε για 5 μέρες σαν ντόπιοι στην ανοιξιάτικη Puglia της Ιταλίας και δεν θέλαμε να φύγουμε.\nΤο Masseria Saietti στο Ruffano. (Όλες οι φωτογραφίες είναι του Δημήτρη Φαλλιέρου)\nΞαφνικά ήταν σαν ένα τεράστιο χέρι να μας πήρε από το γραφείο στην Αθήνα και να μας μετέφερε στην Puglia της Ιταλίας, την οποία στην Ελλάδα την λέμε Απουλία, και καμία απορία να μην έχετε για το αν είναι ένα ταξίδι που μυρίζει καλοκαίρι ακόμα κι αν το κάνεις αρχή της άνοιξης. Η Puglia είναι εκεί που η τελειώνει το τακούνι της ιταλικής μπότας, εκεί που η θάλασσα γλύφει τις ακτές και φτιάχνει αμμουδερές παραλίες και επιβλητικούς βράχους, και τα χωριά είναι σαν βγαλμένα από παλιά ταινία, από εκείνες που οι πρωταγωνιστές στο τέλος πάντα ερωτεύονται και δεν ξέρουν αν περισσότερο γοήτευσαν ο ένας τον άλλον, ή αν και οι δύο γοητεύτηκαν από το σκηνικό. Αυτή είναι η μικρή ιστορία μας από τη φετινή άνοιξη στη Puglia.\nΜια από τις πιο ωραίες παρέες που είδαμε στο Ruffano.\nΑνακαλύπτοντας τους artisans του Ruffano\nΜέσα σε μια σπηλιά, πρώην στάβλο, πρώην σφαγείο, νυν τρατορία ο μαυροφορεμένος τυπάρας φέρνει για βραδινό αυτά που έφτιαξε η μαμά του στην κουζίνα. Αλμυρούς λουκουμάδες και torta di patate (πατατόπιτα) και κεφτεδάκια κόλαση. Εμφανίζεται άλλο μαντεμένιο σκεύος με κοκκινιστό κρέας που μαθαίνω ότι είναι τοπική λιχουδιά από άλογο, και αυτή τη στιγμή νιώθω τις τρίχες της πλειοψηφίας υμών που μας διαβάζετε να σηκώνονται, αλλά είναι παραδοσιακό πιάτο βαθιάς γεύσης.\nΠανηγύρι στο Ruffano.\nΑθερίνα πάνω σε ψωμί μουλιασμένο με σαφράν.\nΤην άλλη μέρα, ο ήλιος είναι πάλι ψηλά και χορεύει ταραντέλες με τις σκιές, και στην μέχρι σήμερα ήσυχη πόλη του Ρουφάνο, τώρα υπάρχει συνωστισμός. Είναι η γιορτή του Αγ. Μάρκου που γιορτάζεται κάθε χρόνο στις 25 Απριλίου και έμποροι γεμίζουν δρόμους και δρομάκια, ένα κανονικό πανηγύρι όπως τα ελληνικά, πραμάτεια απλώνεται όπου φτάνει το μάτι, πράγματα που αγγίζουν το φολκλόρ ή το παλιακό, καντίνες με γλυκά, ένας τύπος με τραχιά χέρια που πλέκει χειροποίητα καλάθια πιο κάτω, ένας άλλος που πουλάει μια νοστιμιά φτιαγμένη από τηγανητή αθερίνα πάνω σε ψωμί μουλιασμένο με σαφράν. Όταν ο ήλιος φτάνει στο ζενίθ, κάθεσαι και παραγγέλνεις ένα εσπρεσάκι και μαζί ανακαλύπτεις την χαρά του παστιτσότο, ενός απίθανου γλυκίσματος με τριφτή ζύμη γεμιστή με κρέμα.\nΕσπρεσάκι και παστιτσότο, ένα απίθανο γλυκό με τριφτή ζύμη γεμιστή με κρέμα.\nΧώνεσαι στις εκκλησίες, μαζί με τον κόσμο, και μέσα στις εκκλησίες κρύβονται κρύπτες, μικρές σπηλιές με τοιχογραφίες βυζαντινές ξεθωριασμένες, που πάσχισαν να σωθούν από τις επιδρομές και τον χρόνο και τα ψιλοκατάφεραν. Εκκλησίες και κρύπτες, δυο κόσμοι δεμένοι αλλά τόσο διαφορετικοί, σαν να περνάς σε δεύτερη διάσταση σε σειρά μυστηρίου με αρχαιολόγο Ιταλό που κουνάει εκφραστικά τα χέρια του, και στο τέλος ρίχνει (με τις γνώσεις του) το κορίτσι.\nΟ Rocco Luca, ο οποίος έχει φτιάξει διακοσμητικά ταμπουρίνα μέχρι και για τους Dolce & Gabbana.\nΚαι μετά πας βόλτα στην αγορά της πόλης, όπου πίσω από μαγαζιά ταπεινά υπάρχουν τα εργαστήρια, οι τεχνίτες, και σε αφήνουν να δεις πώς φτιάχνουν το χειροποίητο εμπόρευμά τους. Αμέτρητα tamburelli, ταμπουρίνα δλδ, από έναν αεικίνητο τύπο ονόματι Rocco Luca, που δεν τον προλαβαίνει το μάτι και που φτιάχνει διακοσμητικά ταμπουρίνα για τους Dolce & Gabbana, και έχει παίξει και στο Ηρώδειο δύο φορές ο ίδιος. Στο παραδίπλα εργαστήριο ο αγγειοπλάστης φτιάχνει μήλα-γούρια της επαρχίας του Salento, και παραδίπλα σαν σύγχρονος Thor κάποιος άλλος σφυρηλατεί μπακίρια.\nΗ μπάντα στους δρόμους του Ruffano τη μέρα της γιορτής του Αγ. Μάρκου.\nΤο βράδυ η μπάντα δίνει τη θέση της σε διάφορα συγκροτήματα και events.\nΗ νύχτα ξαναπέφτει στο Ρουφάνο και η πλατεία έχει γεμίσει τεράστιες πολύχρωμες φωτεινές εγκαταστάσεις. Ο κόσμος παρ’ όλα αυτά παραμένει ευλαβής και σχετικά σιωπηρός, περιμένουν τη λιτανεία του Αγίου Μάρκου, όπου πίσω από τη περιφερόμενη φιλαρμονική και το άγαλμα του αγίου, ακολουθούν όλοι χωρίς φωνές, απλώς ψάλλοντας και περνώντας μπροστά από τα φωτισμένα μπαλκόνια της πόλης. Μετά η πλατεία γεμίζει μουσικές και ξυλοπόδαρους και συγκροτήματα και ανθρώπους που βγάζουν φωτιές γιατί η γιορτή έχει ανάψει κι εκείνη σαν μια μικρή φωτιά που ζεσταίνει ακόμα πιο πολύ την ήδη ζεστή ανοιξιάτικη νύχτα.\nΒόλτα στο Salve.\nΠοδηλατώντας στο Salve\nΜια απλή τοπική βιβλιοθήκη, είναι ένα ζωντανό έργο τέχνης στο Salve, όχι μακριά από το Ρουφάνο. Κάθε αίθουσα, κι ένα σκαλιστό ταβάνι. Και πιο δίπλα μια μυστική πόρτα μας βάζει σε ένα δωμάτιο γεμάτο νήματα και αργαλειούς, πολλούς και διαφορετικούς αργαλειούς, κειμήλια εν ενεργεία που πλέκουν την ιστορία της πόλης. Ένα ιταλικό μπαρμπέρικο αντικριστά της βιβλιοθήκης είναι κλειστό για σιέστα, εδώ την τιμούν την παράδοση του μεσημεριάτικου ύπνου.\nΝεαροί φτιάχνουν την παραλία του Salve καθώς το καλοκαίρι πλησιάζει.\nΚαβαλάμε ποδήλατα και ακολουθούμε το αεράκι της θάλασσας που έρχεται από κάτω, και όσο ποδηλατούμε στην ιταλική εξοχή το προβληματόμετρο (το όργανο εκείνο που μετράει τα προβλήματα που ίσως είχαμε πίσω στην Αθήνα) μηδενίζει, το δικό μου νομίζω εκείνη τη στιγμή μηδένισε. Αν βρεθείτε εκεί, μη βαρεθείτε την ποδηλατάδα, και μάλιστα, αφού έχετε ταράξει το πετάλι, ξαναγυρνώντας πίσω στην πλατεία χωθείτε στην κεντρική τρατορία, όπου ήταν από τις ωραιότερες που δοκιμάσαμε, σκέψου μόνο να τρως καθισμένος σε κήπο τραγανή σαρδέλα με γέμιση από ψίχα ψαριού με σάλτσα ντομάτας-μελιτζάνας.\nΣτιγμές χαλάρωσης στη Santa Maria di Leuca.\nΕξερευνώντας σαν Ροβινσώνες τις σπηλιές της Santa Maria di Leuca\nΦτάνεις με το αυτοκίνητο στη Σάντα Μαρία ντι Λέουκα και στέκεσαι κάτω από τον θεόρατο φάρο, τον δεύτερο πιο μεγάλο σε όλη την Ιταλία, μετά τον φάρο της Γένοβας. Και τα μικρά παιδιά παίζουν στην πλατεία αλλά ακούς τις φωνές τους πίσω από την πλάτη σου γιατί εσένα τα μάτια σου έχουν κολλήσει στη θέα που απλώνεται από κάτω, τις επαύλεις της Σάντα Μαρία, που σου λέει ο ξεναγός ότι οι ντόπιοι ανταγωνίζονταν για το ποιος θα φτιάξει την πιο εντυπωσιακή. Μαροκινές, αραβικές και κάθε είδους βίλες στέκονται εκεί η μία δίπλα στην άλλη, σαν δειγματολόγιο αρχιτεκτονικών στυλ, εποχών και ανθρώπινης έμπνευσης.\nΜε βαρκάκι στις σπηλιές της Santa Maria di Leuca.\nΣτη μαρίνα μπροστά από τις επαύλεις, λίγοι φασαριόζικοι έφηβοι κατεβαίνουν μούσκεμα από το ιστιοπλοϊκό, είχαν πάει για μάθημα και βούτηξαν κιόλας. Η δική σου βάρκα σε περιμένει να σε πάει στις σπηλιές που κρύβονται στα θαλάσσια έγκατα της Σάντα Μαρία και σε ένα λεπτό είσαι στο άκρο της Ιταλίας, ακριβώς στο τακούνι, εκεί που το τακούνι της μπότας «καρφώνει» τη θάλασσα. Η βόλτα με το βαρκάκι στις σπηλιές είναι από τις πιο επιβλητικές και ‘ζεν’ εμπειρίες που σου επιφυλάσσει αυτός ο τόπος. Νερά και βράχοι με σχεδόν «ψηφιακούς» χρωματισμούς, και νιώθεις σαν να είσαι σε σποτάκι με τον David Gandy και διαφημίζεις ιταλικό άρωμα φορώντας το μαγιό σου.\nΜπανιαρόλα: μικρά σπιτάκια για τις κυρίες της υψηλής κοινωνίας της παλιάς εποχής που δεν ήθελαν να μαυρίσουν.\nΗ διάλεκτος που μιλούν στην Gallipoli, ένα μείγμα αρχαίων ελληνικών και λατινικών, επιβιώνει ακόμα – μάλιστα κάποια σχολεία τη διδάσκουν.\nΡίχνοντας κλεφτές ματιές πίσω από το ελληνικό όνομα της Gallipoli\nΣε όλη εκείνη την περιοχή, ψήγματα ελληνικότητας κρύβονται εκεί που δεν το περιμένεις. Μαθαίνεις για τους Grico, ή Γρίκο, την κοινότητα ελληνικών καταβολών που απλώνεται σε αυτό το κομμάτι της Νότια Ιταλίας και ακόμα ζει εκεί, στην παλιά Magna Grecia. Η γλώσσα τους, η διάλεκτός τους, ένα μείγμα αρχαίων ελληνικών και λατινικών, επιβιώνει ακόμα, μάλιστα κάποια σχολεία τη διδάσκουν. Ο μύθος λέει ότι τους πρώτους Έλληνες οδήγησε εκεί ο βασιλιάς της Κρήτης, Ιδομενέας. Οι ντόπιοι μιλάνε για την ομορφιά, το «κάλλος», και βλέπεις αυτή την ομορφιά να διαπνέει την Gallipoli, ή όπως την λένε αρκετοί Καλλίπολη, που βρέχεται από το Ιόνιο. Περιδιαβαίνεις τα πλακόστρωτα σοκάκια της μέσα στο κάστρο, και βλέπεις ότι στην ουσία είναι ένα νησί – ένα νησί που η παλιά πόλη συνδέεται με την νέα πόλη με μια γέφυρα. Οι παραλίες στην Gallipoli είναι μέρος του αξιοθέατου, ακόμα πιο ήρεμες και αγνές αυτή την εποχή του χρόνου, κι η άνοιξη εδώ έχει γεύση από αυγουστιάτικες διακοπές.\nΈνα πραγματικό ναυάγιο που ο διάσημος Έλληνας γλύπτης Κώστας Βαρώτσος το έκανε έργο τέχνης μεγάλης κλίμακας με την γυάλινη τεχνική του.\nΠαίρνοντας τελευταίες αναμνήσεις από το Otrando και την γύρω ακτογραμμή\nΜε δυσκολία αφήνεις την Puglia να σε αφήσει. Θες λίγο ακόμα. Θες να γραπωθείς από το Ότραντο και είναι κι εκείνο σαν να σε υποδέχεται λίγο πιο εγκάρδια γιατί το πρώτο πράγμα που βλέπεις με το που αφήνεις το αυτοκίνητο είναι ένα έργο του Βαρώτσου, ένα καράβι στη στεριά, ένα πραγματικό ναυάγιο που ο διάσημος Έλληνας γλύπτης το έκανε έργο τέχνης μεγάλης κλίμακας με την γυάλινη τεχνική του.\nΗ αφ’ υψηλού ομορφιά του Ponte Ciolo.\nΦεύγοντας από εκεί, για τελευταία εγκεφαλικά screen shots έχεις τις εικόνες από τις βουτιές που κάνουν οι Ιταλοί μέσα στον Απρίλη σε σημεία που η θάλασσα φτιάχνει τoν molto bello κολπίσκο Cala dell’ Aquaviva, ή την φυσική πισίνα της Marina Serra, ή την αφ’ υψηλού ομορφιά του Ponte Ciolo με τη γέφυρα πάνω από τα σμαραγδί νερά. Και την ώρα που σου καίει ο ήλιος το σβέρκο, εύχεσαι να σου αφήσει σημάδι εκεί που τελειώνει το μπλουζάκι, για να σου θυμίζει λίγες μέρες παραπάνω αυτό το ανοιξιάτικο καλοκαίρι στην Puglia. Αυτό το τεράστιο χέρι που σε πήρε από την Αθήνα και σε έφερε εκεί είχε δίκιο.\n⇒ Info: Για την Puglia, αεροπορικώς: από Αθήνα προς Ρώμη ή Μιλάνο και ανταπόκριση για Μπρίντιζι.\n// Ευχαριστούμε πολύ την Masseria Saietti για την φιλοξενία, τον Evangelista Leuzzi που ήταν ο βασικός μας οικοδεσπότης και οδηγός, τον Emmanuele Rizzello για τη βοήθειά του, τη Melissa Calo για την ημέρα στο Salve, τον Stefano Cortese για τις γνώσεις του για το ιστορικό υπόβαθρο της περιοχής, και όλους όσοι μας υποδέχτηκαν σε αυτό το ταξίδι.\nΔιαβάστε ακόμα: Αποστολή στις Μαλδίβες – Η πολυτέλεια της απλότητας στο Kandolhu resort


Online Παιχνίδι Batman μυστήριο Betvumen *. Παίξτε το παιχνίδι online δωρεάν Batman μυστήριο Betvumen *. Κατεβάστε το παιχνίδι Batman μυστήριο Betvumen *. Παιχνίδια Περιπέτεια - Παιχνίδια για αγόρια\nΜεγάλη εξόδου για Batman, πολλά ενδιαφέροντα επίπεδα και τα καθήκοντα, βυθίσει στον κόσμο της περιπέτειας με την αγαπημένη του κόμικ ήρωα το παιχνίδι δεν σας κάνει να βαρεθείτε, φωτίζει μέχρι τον ελε\n© sgames.org -. Δωρεάν online παιχνιδιών Batman μυστήριο Betvumen * () σε απευθείας σύνδεση κόσμο παιχνιδιού παιχνίδι λάμψης Batman μυστήριο Betvumen * για δωρεάν. Μην ξεχάσετε να αξιολογήσετε αυτό το παιχνίδι Batman μυστήριο Betvumen * και να μοιραστούν αυτό το παιχνίδι με τους καλύτερους φίλους σας.\nΠαιχνίδι Batman μυστήριο Betvumen * σε απευθείας σύνδεση\nΠεριγραφή του παιχνιδιού Batman μυστήριο Betvumen * γραμμή. Πώς να παίξετε το παιχνίδι online Μεγάλη εξόδου για Batman, πολλά ενδιαφέροντα επίπεδα και τα καθήκοντα, βυθίσει στον κόσμο της περιπέτειας με την αγαπημένη του κόμικ ήρωα\nτο παιχνίδι δεν σας κάνει να βαρεθείτε, φωτίζει μέχρι τον ελεύθερο χρόνο και να άρει τα οινοπνευματώδη ποτά σας.\nΜπορείτε να ελέγξετε Batman χρησιμοποιώντας το πάνω, κάτω, δεξιά, αριστερά. Δοκιμάστε ένα διαφορετικό παιχνίδι.\nBatman μυστήριο Betvumen * ( Ψηφοφορίες7, Δευτεροβάθμια Βαθμολογία: 4.14/5)


11 Ιουλίου 2020 11:00:08\n«Ο τελικός σχεδιασμός πρέπει να σεβαστεί την περιοχή και να προκρίνει λύσεις χωρίς υπερβολές», τονίζει ο επικεφαλής της Λαϊκής Συσπείρωσης Αγίας Παρασκευής, Ανδρέας Γκιζιώτης, με αφορμή την πρόταση του Δήμου Αγίας Παρασκευής για την κατασκευή αθλητικού κέντρου στα Πευκάκια. «Η σημαντική αυτή έκταση δεν πρέπει ούτε μπορεί να είναι φορτωμένη από αθλητικές εγκαταστάσεις, ούτε να λειτουργεί μόνο σαν ένας ελεύθερος χώρος γειτονιάς», σημειώνει ο ίδιος, σε παρέμβασή του που έχει ως εξής:\n«1. Η έκταση των 23 στρεμμάτων στα Πευκάκια είναι περιουσία των κατοίκων της πόλης μας και σε καμιά περίπτωση δεν πρέπει να δοθεί σε ιδιώτες ούτε σε αθλητικές ομοσπονδίες. Η προυπόθεση του ιδιώτη είναι το κέρδος με προφανώς ακριβό αντίτιμο για να καλύψει τα έξοδα της επένδυσης, άρα θα παρέμβει στον σχεδιασμό με τις ανάλογες χρήσεις που θα ‘’φορτώνουν’’ τον χώρο. Θα πληρώνουμε για την χρήση του δικού μας χώρου. Το αποτέλεσμα, όπως το έχουμε δεί στις περισσότερες περιπτώσεις θα είναι η κακομεταχείριση και τελικά η εγκατάλειψη του χώρου. Όσες παρατάξεις το ισχυρίζονται και όσες το θέλουν αλλά το ‘’κρύβουν’’ να το ξανασκεφτούν. Για μας είναι ΑΠΑΡΑΒΑΤΟΣ ΟΡΟΣ η διαχείριση του χώρου από το Δήμο δωρεάν για τους κατοίκους.\n2. Η σημαντική αυτή έκταση δεν πρέπει ούτε μπορεί να είναι φορτωμένη από αθλητικές εγκαταστάσεις, ούτε να λειτουργεί μόνο σαν ένας ελεύθερος χώρος γειτονιάς. Είναι απαράβατος όρος η απόλυτη τήρηση των όρων της πολεοδομικής μελέτης σε σχέση με το ποσοστό κάλυψης και την αναλογία πρασίνου. Είναι προφανές πως οι υποδομές, ο ελεύθερος χώρος πρασίνου η επισκεψιμότητα και η χρήση αφορούν σε όλους τους κατοίκους χωρίς προτεραιότητες.\n3. Όσο αφορά στις αθλητικές εγκαταστάσεις πρέπει να υπάρξει μια εκτίμηση για το σύνολο των αναγκών, σε σχέση με τα αθλήματα, το πλήθος των αθλουμένων και την προτεραιότητά τους, στην έκταση όλης της πόλης στις υπάρχουσες υποδομές, σε όσες ‘’χρονίζουν’’ και στις σχεδιαζόμενες. Για την μεγαλύτερη εγκατάσταση που προτείνεται στο αθλητικό κέντρο, του γηπέδου ποδοσφαίρου, δεν είναι λύση ούτε η ‘’εξάντληση’’ της έκτασης με ένα γήπεδο επαρκών διαστάσεων, ούτε η αλλαγή του ‘’Σταύρος Κώτσης’’ από χώρο πρασίνου με αθλητικές υποδομές με έμφαση στον κλασικό αθλητισμό, σε γήπεδο ποδοσφαίρου με λίγο πράσινο. Για να καλυφτούν οι πραγματικές ανάγκες για τους αθλούμενους στο ποδόσφαιρο και τους αγώνες που απαιτούνται, να σκεφτούμε την πρόταση για αλλαγή του τάπητα στο γήπεδο της Νότου, σε συνθετικό τελευταίας γενιάς, που δίνει άμεσα συνολική λύση και που προοπτικά είναι σαφώς πιο οικονομική για τον Δήμο.\n4. Τα παιδιά της πόλης μας έχουν κάθε δικαίωμα στην άθληση και πρέπει να τους εξασφαλισθεί χωρίς αποκλεισμούς, με τις απαραίτητες υποδομές και την αξιοποίηση κάθε πρόσφορου χώρου. Δεν υπάρχει σωματειακός αθλητισμός ‘’ενάντια’’ στην απλή ελεύθερη ενασχόληση. Το ένα συμπληρώνει το άλλο και καλύπτουν όλες τις ηλικίες. Άλλη επιλογή παίζω με την παρέα μου, άλλη προπονούμαι συστηματικά με πρόγραμμα και συμμετέχω σε ερασιτεχνικά πρωταθλήματα.\n5. Το Δημοτικό Συμβούλιο μαζί με τους φορείς και τους κατοίκους οφείλουν να διεκδικήσουν την χρηματοδότηση από τα αρμόδια Υπουργεία. Ο τελικός σχεδιασμός πρέπει να σεβαστεί τη γειτονιά των Πευκακίων, να προκρίνει λύσεις χωρίς υπερβολές, να φροντίσει και για την πολιτιστική ‘’ματιά’’ που έχει ανάγκη η περιοχή».\nΔείτε επίσης: Κατατέθηκε προς έγκριση η προμελέτη για αθλητικό κέντρο στα Πευκάκια\nTags: Αθλητικό Κέντρο ΠευκακίωνΑνδρέας ΓκιζιώτηςΔήμος Αγίας ΠαρασκευήςΛαϊκή Συσπείρωση Αγίας ΠαρασκευήςΟικοδομικό Τετράγωνο 451ΟΤ 451Πευκάκια


Νέο πρόβλημα μετά τον τραυματισμό του Σλότερ\nΤο 2020 κλείνει με άσχημο τρόπο για την ΑΕΚ, η οποία έχασε και τον Νίκο Ζήση μετά τον Μάρκους Σλότερ.\nΗ Ένωση υπέστη πριν λίγες μέρες, με αντίπαλο το Λάυριο, την πρώτη της ήττα στη Basket League μετά από 21 συνεχόμενες νίκες και εκτός από το νικηφόρο σερί, χάνει και παίκτες.\nΜετά τον τραυματισμό του Σλότερ, ήρθε τώρα αυτός του Ζήση που επίσης υπέστη θλάση, πράγμα που σημαίνε ότι ο Ηλίας Παπαθεοδώρου δεν μπορεί να τον υπολογίζει για τα πρώτα ματς του Ιανουαρίου.\nΚαι τα πρώτα ματς του Ιανουαρίου είναι κρίσιμα για την ΑΕΚ, η οποία αντιμετωπίζει εκτός έδρας τη Χάποελ Χολόν (5/1) στο Basketball Champions League και τον Παναθηναϊκό (10/1) στο ντέρμπι του πρωταθλήματος.\nBasket LeagueΑΕΚΝικος ΖησηςΠαναθηναϊκος\nΟ Ζήσης θα\nΈπρεπε να είχε ήδη σταματήσει το μπάσκετ. Σε λίγο θα φέρουμε και τον Χατζή και τον Γκεκο. Ήμαρτον πια με την ψωνισμένη μπασκετική γερουσία. Παπαθεοδωρου φτιάξε ανταγωνιστή ομάδα ή σήκω φύγε. Δεν μπορεί να ξεφτιλιζεσαι από το Λαύριο. Αν είναι δυνατόν...